Početna / Arhiva / Vesti / 2015 / Maj\nArhiva Vesti / 2015 / Maj\nObrenovac primer zajedništva\n07 Maj 2015, 22:07\nObrenovac, 7. maj 2015. godine - Evropski komesar za politiku susedstva i pregovore o proširenju Johanes Han posetio je danas obrenovačku Poljoprivredno-hemijsku školu, koja je rekonstruisana sredstvima EU i otvorio sportsko takmičenje u odbojci i košarci zajedno sa ministrom prosvete i gradonačelnikom Beograda, Srđanom Verbićem i Sinišom Malim.\nHumanitarni koncert 15. maja u Areni\n08 Maj 2015, 13:08\nSrpski umetnik Slobodan Trkulja i fado diva Mariza prirediće spektakularni humanitarni koncert 15. maja u Kombank Areni. Ovim događajem obeležiće se godinu dana velike solidarnosti ispoljene u vreme poplava iz maja 2014. godine, kao i početak kampanje prevencije, da nam se isto nikad više ne ponovi.\nNaučili smo lekciju, prevencija u fokusu\n13 Maj 2015, 14:13\nDo kraja ovog meseca Srbija bi trebalo da dobije model novog zakona, kojim bi bila regulisana prevencija od eventualnih prirodnih nepogoda, najavljuje direktor Kancelarije za pomoć i obnovu poplavljenih područja Marko Blagojević.\nVelika Britanija pruža podršku u odbrani od poplava\n14 Maj 2015, 18:14\nObnova 24 nasipa na rekama kolubarskog sliva, koje su prošle godine pričinile veliku štetu gradskoj opštini Lazarevac i Rudarskom basenu „Kolubara“, otpočela je uz finansijsku podršku Vlade Velike Britanije. U okviru projekta biće rekonstruisani nasipi na rekama Kolubara, Peštan, Lukavica i Turija, čime će biti poboljšana zaštita od mogućih poplava u budućnosti.\nMeđunarodni skup stručnjaka za smanjenje rizika od katastrofa otvoren u Beogradu\n18 Maj 2015, 12:18\nDanas je u Beogradu počeo sa radom četvorodnevni međunarodni skup stručnjaka za smanjenje rizika od katastrofa, koji je organizovao Program Ujedinjenih nacija za razvoj (UNDP). Stručnjaci iz 20 država i teritorija, iz Ujedinjenih nacija i iz nadležnih tela i organizacija za smanjenje rizika i delovanje u slučajevima katastrofa, i to iz regiona Istočne Evrope, Zapadnog Balkana, Kavkaza i Centralne Azije okupljaju se u Srbiji ceneći obimno i uspešno iskustvo stečeno tokom i nakon prošlogodišnjih poplava, kao i u ranijim prirodnim nepogodama poput zemljotresa u Kraljevu.


Globalna akcija za borbu protiv falsifikovanih medicinskih proizvoda\nSvetska zdravstvena organizacija i više od 20 medjunarodnih partnera pokrenuli su globalnu akciju za borbu protiv falsifikovanih medicinskih proizvoda, jer kako se navodi falsifikovani lekovi predstavljaju rastuću pretnju po zdravlje i dobrobit stanovništva svuda u svetu. Medjutim, ona navodi da je opasnost najveća u siromašnim zemljama. Najnovije procene pokazuju da je više od 30 odsto lekova u Latinskoj Americi, Jugoistočnoj Aziji i podsaharskoj Africi falsifikovano.\nU ekonomijama u razvoju, Svetska zdravstvena organizacija te podatke procenjuje na 10 odsto, ali navodi da iznose čak 20 odsto u većini zemalja bivšeg Sovjetskog saveza. SZO upozorava da 50 odsto od ilegalne prodaje lekova preko Interneta otpada na falsifikate.\nPomoćnik generalnog direktora za zdravstvenu tehnologiju i farmaciju Svetske zdravstvene organizacije, Hauard Zuker, upozorava ljude da budu veoma oprezni prilikom kupovine lekova na internetu. On kaže da su ljudi često manje oprezni kada kupuju lekove od nepoznatog izvora nego kada kupuju majice.\n«Jedna je stvar kada kupujete odeću ili neku elektroniku na internetu. Najgore što može da vam se desi jeste da potrošite novac na nešto što je lošeg kvaliteta. Druga je stvar kupiti lek na internetu i ustanoviti da ste kupili lek koji je lošeg kvaliteta, falsifikovan ili još gore, lek koji može da vas povredi ili ubije».\nDoktor Zuker kaže da se lekovi falsifikuju zato što je profit ogroman, a rizik mali. On kaže da je u nekim studijama procenjeno da falsifikovani lekovi donose 80 milijardi dolara godišnje, a da su kazne relativno male.\nOn kaže da akcioni plan Svetske zdravstvene organizacije poziva na razvoj boljih tehnologija, kojima bi se predupredilo falsifikovanje i omogućilo otkrivanje i praćenje falsifikata na tržištu i na Internetu. Dodao je da plan poziva zemlje da preduzmu mnogo oštrije zakonske mere protiv onih koji prave i prodaju lažne lekove. Medjutim Zuker je naglasio da su zakoni dobri jedino ako su sprovodivi.\n«Čak ako napišete zakon i nekoga uhvatite, kako ćete to primeniti? Kako da sprečite krijumčarenja lekova preko granica? Zato mi radimo sa Interpolom, carinskim upravama i drugima».\nDoktor Zuker kaže da su do Samo Indonezija, Mali i Vijetnam počeli da rešavaju problem uz pomoć SZO i njenih partnera.


Društvo i ekonomija: U potrazi za rešenjem problema ilegalne migracije - BalkaniYUm.TV '); } //]]>\nU potrazi za rešenjem problema ilegalne migracije\nDirektor srpske policije Milorad Veljović rekao je, prilikom obilaska graničnog prelaza Kelebija, da problem ilegalne migracije nije samo problem Srbije i Mađarske već širi problem nekoliko zemalja EU koji se mora zajednički rešiti. U Mađarskoj se otvaraju novi objekti za prihvat migranata, rekao direktor policije Mađarske Karolj Pap.\nMilorad Veljović je rekao da su pojačane aktivnosti na sprečavanju ilegalnih prelazaka mađarske granice i na otkrivanju motiva prelazaka.\n"Policija Srbije i Mađarske imaju dobru saradnju. Danas je dogovoreno da se pojačaju prelazi, a sutra, shodno dogovoru, dolaze i kolege iz Nemačke", rekao je Veljović, koji je zajedno sa mađarskim kolegom Karoljem Papom obišao granični prelaz Kelebija, prenosi Tanjug.\nPrema njegovim rečima, iz Nemačke stiže 20 policajaca zajedno sa vozilima opremljenim termovizijskim kamerama, a uskoro u Srbiju stižu i Austrijanci koji će biti angažovani na prelazima ka Makedoniji gde je takođe veliki pritisak migranata.\nVeljović je dodao da je na granici prisutna i Žandarmerija gde je angažovano oko 50 žandarma zajedno sa pripadnicima granične policije i policije iz Mađarske koji su već danas u ilegalnom prelasku uhvatili devet lica.\n"Zajednička je konstatacija da ovo nije samo naš i mađarski problem, jer su ove dve zemlje tranzitne, odnosno ljudi koji prelaze granicu ih tako koriste", rekao je Veljović.\nOn je dodao da 40 odsto ilegalnih migranata čine deca, da su do pre dva meseca ilegalni migranti uglavnom bila lica koja nisu imala od čega da žive, nakon čega je povećan broj pripadnika srednjeg sloja, a sada među migrantima ima i visokoobrazovnih.\n"Da li je to samo ekonomski problem, to treba da rešavamo zajednički", rekao je Veljović. On je otkrio da je juče u saradnji sa turističkom insprekcijom zatvoren Hotel "Lira" na Paliću u kojem su se do sada smeštali migranti koji su dolazili sa Kosova.\nVeljović je naglasio da je hotel zakupljen u septembru prošle godine i da se sumnja u organizovanost ovog celog procesa.\nU vezi sa tim, Veljović je istakao da lica sa Kosova imaju unapred pripremljeni iznos novca koji im služi za plaćanje mandatnih kazni u Srbiji. On je dodao da je u prethodnom periodu zbog krujumčarenja uhapšeno četrdesetak ljudi.\nPrema Veljovićevim rečima, od 2009. do danas izdato je 60.000 putnih isprava Albancima sa Kosova i Metohije koji na to imaju pravo jer su državljani Srbije. On je pozvao građane da ne napuštaju svoju teritoriju.\n"Nama nije u interesu da građani Srbije napuštaju svoju zemlju", rekao je Veljović.\nDirektor policije Mađarske Karolj Pap rekao je da se povodom tog problema mora reagovati na međunarodnom nivou, a rezultat toga treba da budu zajedničke mere.\nPrema njegovim rečima, u proteklom periodu registrovano je 23.200 ilegalnih migranata što, prema njegovoj oceni, predstavlja ozbiljan teret za obe strane.\n"U cilju sprečavanja ilegalnih migracija, u Mađarskoj se otvaraju novi objekti za prihvat migranata. Većina njih traži azil, a tokom postupka pokušavaju da nastave put dalje ka drugim zemljama EU", rekao je Pap. On je dodao da je zbog toga policija Mađarske pojačala kontrolu na auto-putevima i železničkim stanicama.\nPap je ponudio srpskoj policiji da naši policajci borave u centrima u kojima se termovizijskim kamerama nadgleda granica sa Srbijom. "To potpomaže i usmerava policajce da deluju tamo gde treba u datom momentu", dodao je Pap.\nDirektori policija dve zemlje zajednički su ocenili da krijumčari imaju veliku finansijsku korist, pa su, u cilju otkrivanja i procesuiranja, Srbija i Mađarska usaglasile aktivnosti na suzbijanju krijumčarenja.\nVeljović i Pap su nakon obilaska Kelebije obišli i granični prelaz Horgoš–Reske.


Na Walther kupu u Smederevu pančevački strelci ostvarili odlične rezultate -\n17. novembra 2021.0250\nČlanovi Streljačke družine „Pančevo 1813“ ostvarili su odlične rezultate na Međunarodnom takmičenju za mlade, Walther kupu u Smederevu, u disciplinama pištolj i pušta, za kategorije do 16, do 18 i do 20 godina.\nNastupilo je 250 takmičara iz deset zemalja, a Streljačka družina “Pančevo 1813“ bila je najbrojnija sa 24 nastupa u toku tri dana takmičenja.\nAleksa Rakonjac je u takamičenju mešovitih parova-miksu sa Anjom Knežević iz Novog Beograda u kvalifikacijama osvojio prvo mesto, drugo mesto među osam najboljih a u finalu prvo mesto, u kojem se takmičio sa miks parom juniorskih reprezentativaca iz Rusije i BIH.\nAleksa je u takmičenju puškom u kategoriji do 18 godina osvojio drugo mesto sa 622,5 krugova, a u kategoriji do 20 godina je osvojio prvo mesto sa 624,9 krugova, dok je u finalu osvojio četvrto mesto, nakon hica od 9,7 koji ga je izbacio iz borbe za medalju u konkurenciji sa reprezentativcima Mađarske, Hrvatske i Srbije.\nEkipa juniora do 20 godina je osvojila osmo mesto, a pored Alekse su nastupili mladi Nemanja Đorđević sa 564,7 i Ognjen Lukić sa 558,8 krugova.\nNastupio je i najmlađi Ognjen Bunčić sa 511,3 kruga a i devojke do 16 godina Iva Rakonjac sa 606,3 i 609,,4 i Teodora Kondić sa 598,6 i 603,2 kruga, ali nedovoljno za finale u veoma jakoj ženskoj konkurenciji.\nMarko Ninković je u takmičenju mešovitih parova-miksu pištoljem sa Nađom Martinović iz Partizana, osvojio peto mesto, Stefan Kešišjan u paru sa Tamarom Vujičin iz Uljme šesto mesto, dok je pančevački miks Marina Mijatović i Velimir Ninković osvojio deveto mesto.\nMarko Ninković je osvojio drugo mesto sa 555 krugova u kategoriji do 16 godina pištoljem, osmo mesto sa 552 kruga u kvalifikacijama do 20 godina a u finalu je osvojio četvrto mesto, nakon slabijeg hica koji ga je izbacio sa druge pozicije u jakoj konkurenciji sa mađarskim reprezentativcima.\nEkipa SD “Pančevo 1813“ vazdušnim pištoljem je u konkurenciji od jedanaest ekipa, osvojila treće mesto. Pored Marka Ninkovića, za ekipu su nastupili Velimir Ninković sa 537 i 544 i Stefan Kešišjan sa 537 i 527 krugova, mada su bili spremni i za više rezultate.\nNastupili su i mladi Nemanja Đorđević sa 491 i Ognjen Bunčić sa 478 krugova i Marina Mijatović koja je bila deseta u konkurenciji do 18 godina sa 509 i 503 kruga.\nNaredno takmičenje mladih strelaca će biti u Zrenjaninu na drugom kolu Lige Vojvodine, već narednog vikenda, a za dve nedelje u Nišu na drugom kolu Kupa SS Srbije po A programu.\nRelated tags : aleksa rakonjacsd pančevo 1813walther kup\n16. oktobra 2019.01032\n25. septembra 2021.01972\n22. oktobra 2021.0239\n25. maja 2022., 16:26


“Kuva” u MUP RS: Kostrešević sa Dodikovim blagoslovom skida Lukačeve ljude – Banjaluka24\nNakon povlačenja imenovanja glavnog inspektora Danijela Kovačevića od strane predsjednice Srpske, uslijedili su novi udari na ministra MUP-a Dragana Lukača.\nPrvo mu direktor policije Siniša Kostrešević nije želio potpisati određena rješenja o rasporedu policijskih službenika, pa je zatim kod porodice Dodik lobirao da se sa načelničkih pozicija udalje neki od najbližih saradnika ministra policije. Kostrešević je od porodice Dodik tražio da se sa načelničkih mjesta skinu komandant SAJ Goran Balaban, čovjek od povjerenja ministra Lukača još od ratnih vremena, kao i načelnik PU Banjaluka Miloš Brkić, a tražio je i smjene načelnika Uprave za policijske poslove Dalibora Ivanića, kao i načelnika Uprave krim policije Darka Kovrlije, plan udaljenja sa pozicije načelnika PU Trebinje Siniše Lakete i načelnka Uprave za obezbjeđenje ličnosti i objekata Borislava Šarića.\nOvo je već više nego otvoren udar Kostreševića na Lukača i njegove ljude, a sve sa blagoslovom Milorada Dodika i porodice Dodik. Lukač ima ratne zasluge, ali i još veće zasluge prilikom dovođenja Dodika na vlast 1997. godine, međutim sama činjenica da je Kostreševiću dopušteno da pravi paralelnu strukturu u službi govori da nešto debelo ne štima na relaciji Dodik – Lukač – Cvijanović. Sam zahtjev za smjenom komandanta SAJ-a predstavlja direktnu provokaciju prema Lukaču i biće zanimljivo vidjeti da li će Lukač “podviti rep” pred mladim neiskusnim Kostreševićem, ili će uzvratiti istom mjerom.\nLukač je već doživio poniženja na koja nije reagovao, prilikom povlačenja imenovanja glavnog inspektora od strane predsjednice Srpske, a to je očigledno shvaćeno kao slabost. Nakon najnovijih udaraca, Lukač je pred poslednju sjednicu Vlade RS najavio da će na dnevni red staviti smjenu direktora policije, ali to na kraju nije uradio. Ostaje da se vidi da li će se ministar policije potpuno povući pred novim omiljenim policajcem porodice Dodik, ili će ipak na nekoj od sledećih sjednica otvoreno tražiti smjenu Kostreševića, pri tom iznoseći i prljav veš policije, što bi bilo kobno za ionako nikakav rejting vladajućeg SNSD-a.


Zaboravite na "Severni tok" i Merkelovu, ovo je projekat koji će promeniti svet i obuzdati moć Amerike | WebTribune\nHome SPEKTAR Zaboravite na “Severni tok” i Merkelovu, ovo je projekat koji će promeniti svet i obuzdati moć Amerike\nPosted date: новембар 30, 2018 In: SPEKTAR\n“Severni tok” je ekonomski projekat koji nije doprineo približavanju nemačke i ruske politike, ali “Turski tok”, s druge strane, je odraz koliko daleko su otišli odnosi Rusije i Turske, nakon što je Turska napala u zasedi Rusiju oko Sirije 2015. godine.\nDok je Trampova administracija i dalje mišljenja da može da igra igru zaustavljanja “Turskog toka 2” sankcijama i pretnjama, nesposobnost geopolitičke pozicije bila je na udaru pre neki dan, kako se završavalo građenje “Turskog toka” u vodama Crnog mora.\nCevovod su odobrili ruski predsednik Vladimir Putin i turski predsednik Redžep Tajip Erdogan, koji je podelio svetsku pozornicu i održao bilateralne dogovore kasnije.\nMislim da je važno da svi posmatraju odgovor Putina. Jer najbolje pokazuje koliko daleko su otišli rusko-turski odnosi od 24. novembra, 2015., kada je Turska srušila ruski SU-24 iznad Sirije.\nKada uporedimo ove dogašaje sa interakcijom Erdogana i Trampa, shvatamo da svet ide napred, uprkos nastojanju SAD da zaustavi ove događaje. A Turska je ključni igrač u regionu, geografski, kulturološki i politički.\nErdogan i Putin ovo znaju. Takođe znaju da je Turska u tranzitnom energetskom koridoru s istočnom Evropom i da se ovim te zemlje otvaraju za ekonomsku i političku moć koju dugo nisu imale.\nPrvi tok “Turskog toka” će direktno služiti Turskoj. U narednih nekoliko godina drugi tok će se sagraditi koji će biti odskočna daska za dovođenje gasa u istočnu i južnu Evropu. Zemlje poput Bugarske, Mađarske, Italije, Grčke, Srbije i Slovačke su u redu da dobiju energiju od Turskog toka.\nOvo, opet, je u suprotnosti s neverovatno skupim Južnim transportnim koridorom (STC) koji donosi ⅓ gasa Italiji po pet puta većoj ceni nego od početne. Turski tok će doneti 15.75 bcm godišnje Turskoj a drugi tok će istu količinu doneti Evropi.\nTAP (Transjadranska cev) će doneti 10 bcm godišnje i neće je biti do 2020. , jer je projektu potrebno šest godina da se sprovede u delo. Nijedan projekat ove veličine nije čisto ekonomski, čak i ako ima ogroman ekonomski značaj.\nAko je to slučaj, onda STC ne treba da postoji, jer nema nikakvog ekonomskog smisla, makar ne koliko ima političkog. Ne, ova cev s drugim velikim energetskih projektima između Rusije i Turske je deo masivnog dugoročnog uticaja na srednji Istok.\nErdogan želi da povrati kontrolu nad islamskim svetom iz Saudijske Arabije. Zato se Saudijska Arabija bombarduje informacijama u vezi sa smrću Džamala Kašahogija kako bi se izvukla maskimalna korist situacije dok Erdogan igra protiv Muhamed bin Salmana.\nAmerički Dip stejt želi da ostavi Trampa i da ukloni Salmana. Trampu Salman treba kako bi sproveo svoje planove za Izrael i prolongirao dominaciju dolara.\nErdogan koristi ovaj procep kako bi dobio ustupke dok nastavlja da radi šta god hoće u Siriji, Iranu i Rusiji. Erdogan je u poziciji da se cenka sa SAD-om oko Sirije, od koje vlada ne želi da odustane.\nKontrolisanjem naftnih polja u istočnom delu Sirije i blokiranjem puteva do Iraka, SAD igra igru u kojoj ne može da pobedi a Kurdi neće izdati SAD kako bi usrećili Erdogana niti će sklopiti ugovor s sirijskom vladom zbog alijanse sa SAD-om.\nOvo je ultimativna igra okupacije istočne Sirije koju igraju Erdogan i Putin. SAD ne može da pritisne Tursku da se ne zbliži s Rusijom i Iranom. Na posletku, trupe SAD-a u Siriji će morati da se povuku, a to će pomoći Trampu na reizborima 2020.\nVeliki gubitnik je Izrael, koji sada mora da odstupa budući da je Putin pritisnuo Bendžamina Netanjahua zbog sudelovanja u ubistvu 15 ruskih pilota u septembru kada je zatvorio sirijski vazdušni prostor dozvoljavajući slobodno kretanje do Lebanona.\nNetanjahu sada ima nesigurnu poziciju, nateran da traži mir zahvaljujući odgovoru Paletinaca u Gazi bez presedana. To je rezultat Trampove bezgranične podrške Izraelu koji je ujedinio Arapski otpor, umesto da ga podeli i zavlada.\nVlada SAD odlučila je da se distancira od Paletinaca i prihvatila je izraelsku politiku ka Palestini: SAD slepo podržava Izrael. Priznala je Jerusalim kao glavni grad Izraela, suspendovala je finansijsku pomoć institucijama UN koje podržavaju palestinske izbeglice (školstvo, zdravstvena nega, domovi) i odbila je pravo povratka Palestinaca.\nOvo je dovelo do toga da Palestinci smatraju da je bilo kakav pregovor s Izraelom beskoristan, i da SAD više nisu dobar partner.\nTrampovi planovi koji su uključivali formaciju tzv. Arapskog NATO-a odgođeni su na nekoliko godina zahvaljujući Erdoganu.\nPostoji još problema, finansijska blokada Katara, rat u Jemenu i sl.- koji se moraju rešiti. U ovom trenutku, plan je pao u vodu kada je Izrael pokazao da ne može da funkcioniše bez odobrenja Turske.\nTurska može da funkcioniše bez dolara u narednih deset godina isto kao što je preživela nakon Drugog svetskog rata. Zapamtite, sve ovo dešava se protivno SAD i Evrope, koja želi da održi samopouzdanje.\nPut ka nezavinosti dolara će biti dug i težak, ali je moguć. Rusija je model kako je uspešno uklonila dolar iz trgovine i kako sada ubira plodove ove stabilnosti. A projekti poput Turskog toka i uskoro završenog sibirskog cevovoda do Kine vodeće gas iz obe trgovine, bez dolara kao platežnog sredstva.\nAko mislite da ova dedolarizacija ruske ekonomije nije važna, pogledajte kurs rublja u poslednjih nekoliko nedelja. Imali smo još jedan istorijski pad u ceni nafte pa ipak, rublja se nije pomerila u odnosu na dolar.\nKorak napred ranije ove godine došao je kada se prekinulo tržište aluminijuma i kada je došlo do pretnje novim sankcijama. Ali SAD je jače stisla ruske finansije spuštajući cenu nafte. Normalno ovo bi uništilo rublju ali to se nije desilo.\nTakozvana robna valuta kao što je kanadski ili australijski dolar udarila je jako, ali ne i rublju.\nOvo ima veze sa masivnom denominacijom dolarskog duga u, pogađate, gasu i nafti. Smanjena cena nafte daje vetar u leđa ruskim naftnim kompanijama ali i podršku ruskoj ekonomiji da neće osetiti masivnu inflaciju zahvaljujući nestabilnosti američkog dolara. Ti dani su prošli.\nPa će tako doći i dan za Tursku koja je sada u procesu da uradi ono što je Rusija 2015., da se otarasi budućih kalkulacija prema dolaru dok ima raznovrsnost kursa kojim trguje.\nStabilnost, transparentnost i solventnost su stvari koje povećavaju potražnju za valutom ne samo kao medijum plaćanja već i kao sredstvo povraćaja. Rusija je objavila da su poslednje transakcije bilateralne trgovine s Kinom u dolarima završene i da se dalje neće dešavati.\nMedvedev je dodao da SAD sankcije guraju Moskvu i Peking na odluku da koriste domaće valute u poslovima, i to je nešto “što smo trebali da uradimo pre deset godina”. “Razmena u rubljima je naš prioritet koji, uzgled budi rečeno, će okrenuti rublju od kovertabilne valute u rezervnu”, izjavio je ruski premijer.\nOvo je prva izjava Medvedeva koja potvrđuje da status rublje raste. Povezivanje velikih ekonomija poput Turske, Irana, Kine i eventualno EU uz energetske projekte koji će srediti trgovinu u lokalnim valutama je velika pretnja trenutnim političkim i ekonomskim programima SAD.\nTo je nešto što EU želi da prihvati. A to je nešto čemu će se SAD oštro usprotiviti. Uz to, to je nešto što niko ne može zaustaviti ako ima smisla za ljude na svakoj strani transakcije.\nZato su Turski tok i Severni tok 1 i 2 važni projekti, menjaju celu dinamiku i tok globalnog kapitala, pomeraju finansijsku i globalnu moć iz SAD u ostale jake finanskijske centre.


Opet će Leskovac biti rasadnik dobrih golmana\nIzvor: JUGpress.com, 20.Maj.2020, 11:01\nDanas, kad su u mirovanju sva sportska takmičenja zbog ove pandemije virusa korone, ljubitelji fudbala, već više od dva meseca, nemaju priliku da se svakog vikenda okupljaju na fudbalskim stadionima kako bi uživali u „najvažnijoj sporednoj stvari na svetu”, fudbalu. Do skora nije bilo ni treninga, a od nedavno fudbaleri mogu na teren da vežbaju, ali uz poštovanje određenih propisanih mera. Vredni i preduzimljivi treneri OFŠ „Šampion 2014“ iz Leskovca imali >> Pročitaj celu vest na sajtu JUGpress.com << su puno posla u poslednje vreme kako bi sredili fudbalski teren u Vinarcu, gde fudbalska mlađarija trenira. Za rad sa mladim i talentovanim golmanima zadužen je Nenad Petrović Persi, koji je imao izuzetno uspešnu fudbalsku karijeru, a sada se nalazi u novoj ulozi trenera golmana u ovoj fudbalskoj školi.\nDeca su nestrpljiva i žele da rade i da treniraju. Ali, mi smo u obavezi da poštujemo sve mere nadležnih državnih organa i svakako da nam je najvažnije zdravlje sve deca koja treniraju u našoj školi. Tako ćemo se ponašati i u narednom periodu, a decu ćemo uvoditi u treninge onoliko koliko nam diktiraju sve okolnosti u vremenu u kome se trenutno nalazimo – ističe Nenad Petrović Persi o trenutnoj situaciji u školi u vezi treninga mladih igrača.\nJUGpress: Sada ste trener golmana, a šta je vas opredlilo da postanete čuvar mreže?\nDa li to bilo između dva kamena, dve školske torbe, ili nekih drugih predmeta koji bi predstavljali okvir gola, još od najranijih dečačkih i školskih dana, od uvek me je privlačilo stajanje na takvom mestu, jer je u meni budilo posebno zadovoljstvo, pažnju, ali i odgovornost, kako bi smo svi na kraju igre bili srećni i radosni zbog svima dobroznane fudbalske igre. Međutim, davne 1990. godine, na prvom treningu „petlića“ Dubočice dolazim sa željom da budem igrač i jedan od dečaka koji će postizati golove. Već sledećeg treninga preovladala je zaštitnička opsesija u ovom slučaju sopstvenog gola. Od tada pa narednih 30 godina, proveo sam mnogo divnih i napetih trenutaka na tom mestu, čuvajući mrežu svoje ekipe u različitim starosnim dobima, u mnogim gradovima i kada bih opet trebao da izaberem uz koji sport da odrastam, to bi bio fudbal i bez dileme na poziciji golmana.\nJUGpress: Da li se sećate ko vam je bio prvi trener u „petlićima” Dubočice?\nPrve golmanske odbrane naučio sam od Đorđa Jovanovića, izuzetno dobrog čoveka i vrednog trenera i učitelja koji je znao i umeo da radi sa nama koji smo tek bili zakoračili na fudbalski teren, a želja nam je bili da budemo golmani.\nJUGpress: Oprobali ste neko vreme i u beogradskoj Crvenoj Zvezdi?\nDa, baš tako. Proveo sam dve godina u kadetima beogradske Crvene Zvezde uz kasnije reprezentativne čuvare mreže, sa kojim i danas sarađujem, a to su Bojan Isailović i Vladimir Dišljenković.\nJUGpress: Čiji ste sve član bili?\nTo je leskovačka Dubočica, Bor, Rudar iz Kostolca, BSK iz Bujanovca, Sloga iz Leskovca, a bio sam član i amaterske reprenzetacije Srbije za koju sam trebao da nastupam na takmičenju u Poljskoj, ali iz nekog razloga su mi pred sam put saopštili da ja nisam među putnicima.\nJUGpress: Jednom prilikom ste rekli da vam je jedno poznanastvo opredelilo da budete trener golmana. O čemu se tu zapravo radi?\nBilo je to pre više od dvadeset godina, tačnije 1997. godine, upoznajem pravog i za sada jedinog potvrđenog učitelja i trenera golmana u našem regionu bata Mišu Petrovića iz Vlasotinca. Već na prvom susretu i treningu uviđam da je Miša Petrović ljudska veličina i čovek iz struke, kakav se ne postaje preko noći sa nekakvim prirodnim darom za opservaciju i sprovođenje metodologije rada sa dečacima koji bi imali želju da budu golmani ili kod kojih bi on sam probudio volju za napredovanjem. Čovek kakav se jednom u životu sreće, koji je uspeo da fudbalski proslavi i obeleži Vlasotince i fudbalsku Vlasinu, lansirajući vrhuske golmane, reprezentativce Aleksandra Kocića i Dejana Pešića u fudbalsku elitu, ali i mnoge druge golmane koji su izalazli iz njegove radionice sa sjajnim karijerama. On je moj lični uzor, čovek od koga i danas „kradem“ trenerske ideje i znanje i bio bih prezadovoljan da, sada kao trener bar polovično sustignem njegove rezultate u radu.\nJUGpress: Koje ste godine počeli da se bavite poslom golmanskog trenera?\nTrenerskim poslom se bavim zvanično od 2015. kada sam uspešno završio trenersku edukaciju trenera sa UEFA „B“ licencom. Tri godine kasnije završavam i Nacionalnu licencu za trenera golmana, na izuzetan način organizovanu od strane FS Srbije, sa sjajnim nosiocima programa i ljudima nesebičnim u prenošenju ogromnog iskustva i znanja, Dušanom Gašićem i Brankom Katićem. Takođe sam u više navrata, boravkom u Sportskom centru FSS u Staroj Pazovi imao tu čast da učim od proslavljenog reprenzentativca Dragana Pantelića.\nJUGpress: I, kako je bilo na početku vašeg stvaralačkog rada?\nVeć na svom prvom trenerskom koraku u radu sa tada pionirom GFK „Dubočice“ Zvezdanom Cvetanovićem (1999.), uspešnim prvotimcem „Radničkog“ iz Pirota, a sada člana „Dinama“ iz Vranja, kao i Filipom Janaćkovićem (1999.) trenutnim prvotimcem FK „Sloga“ iz Leskovca, pred kojima je svetla fudbalska budućnost, uvideo sam da uspešno mogu doprineti u razvoju i oblikovanju golmana.\nJUGpress: Oprobali ste i u radu sa golmanima seniorskog tima?\nJeste. Kao trener golmana u seniorskom uzrastu sam radio u srpskoligašu FK „Jedinstvo“ iz Bošnjaca, kada je ekipa pod vodstvom trenera Milana Đorđevića i Igora Pešića u takmičarskoj sezoni 2016./2017. vezala 23 utakmica bez poraza, na golu sa fenomenalnim Aleksandrom Danićem. Leta 2019. godine imao sam trnersku epizodu u seniorskom timu GFK „Dubočica“ kada sam skrenuo pažnju šire fudbalske javnosti na mladog golmana Miloša Mladenovića (2001.), momka sa potencijalom za ogromnim napredovanjem.\nJUGpress: Imali ste priliku da radite i sa mladim golmanima reperezentacije Srbije, a i FSRIS, a bili ste i ukampu Dejana Stankovića?\nKao nosilac Licence za rad sa golmanima radio sam u reprenzentaciji Srbije U-15, član sam trenažno selektivnog kampa FS RIS i fudbalskog kampa “Deki 5“ u organizaciji tima ljudi našeg proslavljenog reprezentativca Dejana Stankovića.\nJUGpress: Ima li talentovane dece za golmanskim dresom u vašoj školi fudbala?\nIma, ima, kako da nema. Kao trener golmana u OFK „Šampion 2014“ Leskovac, očekujem da, uz kontinuirani rad u budućem periodu, već neko od golmana različitih starosnih generaciji, a to su kadeti, pioniri, petlići Marko Kocić, Lazar Mitrović, Stefan Janaćković, Mihajlo Mihajlović, Miloš Milić, Strahinja Stanković, Matija Zarković, Vidak Jović, Martin Simonović… iskažu sav svoj potencijal i prokrče sebi put ka najvišim fudbalskim nivoima u zemlji.\nJUGpress: Leskovac je nekad bio izvorište talentovanih golmana, a toga u poslednje vreme nema. Šta je uzrok tome i da li se može vratiti imidž Leskovcu kao rasadniku dobrih golmana?\nLeskovac ima golmansku tradiciju, a nju su činili imena, kao što su Ranko Cakić, Jovan Savić, Nenad Lukić, Borivoje Ristić, Saša Stamenković, a možda sam nečiji ime ovog trenutka i zaboravio da pomenem. Poslednjih godina talentovani dečaci, golmani sa ovih prostora ne mogu sebe da afirmišu u najvišim fudbalskim takmičenjima. Mislim da odavde krenu nedovoljno obučeni golmanskom veštinom i još bitnije nepripremljeni za ona psihološka iskušenja koja pozicija golmana sama po sebi nosi. Ključ je u pravom odabiru i selekciji dečaka, metodološkom radu, ogromnom trudu i strpljenju do njihovog formiranja i sazrevanja. Verujem da iz grada na reci Veternici put fudbalske slave, vrhunskim odbranama ponovo mogu da krenu neki novi dečaci, ali put do fudbalskih visina je izuzetno težak i zahteva puno stručnog rada i odricinja.


Horoskop - Venera u Blizancima ima dobre i loše strane: saznajte šta vama donosi do 7. avgusta 2020. godine | Astrologija\nHoroskop - Venera u Blizancima ima dobre i loše strane: saznajte šta vama donosi do 7. avgusta 2020. godine 0 Podeli PODELI TWEET POŠALJI E-MAIL\n13.04.2020. / 16:18\nLoše i dobre strane sudbine - evo kako će na nas uticati Venera u Blizancima....\nU 2020. godini družićemo se sa Venerom u Blizancima sve do prvog dela avgusta, kakve istančane vibracije nas čekaju za vreme tog tranzita?\nVeneru lično smatram za veoma bitnu kada su u pitanju one glavne, ljubljene vrednosti (i emotivne i materijalne) čovečanstva, kao i za relativno prijatniji deo međuljudskih odnosa, pored uobičajene „ljubavne“ simbolike.\nLično smatram da se u ovom, humorističnom i agilnom Merkurovom znaku, Venera oseća uglavnom prijatno zbog toga što ove dve planete po mahom dobro sarađuju. Brzina i intelektualizacija dnevnog Merkura ume da artikuliše i predstavi Veneru na pravi način, oduzimajući joj povremeno po koji senzualniji i celovitiji ton koji je prethodno posedovala u svom sedištu.\nLoša strana daje površnost, plitkost i slatke bele laži u odnosima, pogotovo tokom formiranja sanjarskog kvadrata s Neptunom, kao i u maju - za vreme Venerinog retrogradnoghoda.\nTakvi primeri će već sada u aprilu lakše disati, s tim što Veneru i pre početka retrogradnog hoda čeka Neptun u Ribama što je potencijalno upozorenje za sve one koji prethodne olakšavajuće impulse Venere shvate isuviše idealistički i olako. Kako za odnose, tako i za druge konkretne vrednosti, finansijskakretanja itd...nastavak na sledećoj stranici...\nAstrologija Mir Astro sudbina Ljubav Horoskop


Meksički fudbalski savez krenuo u obračun sa homofobijom – GayEcho\nU sklopu borbe protiv homofobije, Meksički fudbalski savez je navijačima, koji bi na utakmicama reprezentacije uzvikivali homofobne parole i razvijali transparente sa takvim sadržajem, zapretio petogodišnjom zabranom dolaska na stadione.\n„Diskriminacija na tribinama je neprihvatljiva. Takođe, ne možemo da igramo fudbal na praznim stadionima i zato pozivamo sve navijače da slede naše preporuke“, izjavio je predsednik Fudbalskog saveza Jon de Luisa.\nJoš od SP 2014. u Brazilu među meksičkim navijačima se proširila praksa da golmana protivničke ekipe vređaju homofobnim povicima.\nZbog takvog ponašanja navijača u novembru je Meksički savez morao da platiti FIFA kaznu od 100.000 švajcarskih franaka, a reprezentacija je dobila kaznu igranja dva meča pred praznim tribinama.\nU savezu su odlučili da se obračunaju sa takvim oblikom nesportskog navijanja, pa će ubuduće navijači pri kupovini ulaznica morati da daju svoje lične podatke, a pri ulasku na stadion moraće da pokažu ličnu kartu.\nČITAJTE: Gej paradi u Jerusalimu pretili ekstremisti\n« Pripadnik ruske službe bezbednosti promenio pol\nDve lezbejke ubijene, osakaćene, pa ostavljene u kesi pored puta »


Kredit od 5.000 KM odobren za svega 30 minuta i uz mjesečnu ratu od 99 KM! - KORONA online\nAddiko banka Banja Luka pokrenula je novu akciju Addiko Blic gotovinskih kredita za sve nove i postojeće klijente, pod sloganom „U vašoj budućnosti vidimo kredit od 5.000 KM, uz atraktivnu mjesečnu ratu!“, a marketinšku kampanju obilježiće i prigodan TV spot, rađen po principu „storytelling-a“, u skladu sa uvijek aktuelnom i atraktivnom Addiko marketinškom strategijom.\n„Proljeće je vrijeme novih početaka, ali i potrebe da mijenjamo postojeće stvari na bolje, bilo da je u pitanju uređenje stana, kupovina novog namještaja, novih IT uređaja ili ispunjenje neke od želja za liste koju sigurno svi imamo. Ukoliko vam je, brzo i jednostavno, potrebna dodatna gotovina, neka vaš prvi odabir bude Addiko Blic gotovinski kredit. Našim postojećim klijentima, ali i onima koji će tek postati Addiko, želimo obezbijediti jednostavan i efikasan proizvod koji će brzo oporaviti kućni budžet, bez skrivenih ili neočekivanih troškova.“, kažu u Addiko banci Banja Luka i napominju da je i ovaj kreditni proizvod kreiran u komunikaciji sa klijentima te da je kredit moguće ugovoriti samo uz ličnu kartu, uz proces odobrenja za svega 30 minuta. Mjesečna rata za kredit od 5.000 KM, na period otplate od 5 godina, iznosi 99 KM, a kredit se odobrava bez troškova obrade, uz fiksnu kamatnu stopu i u konvertibilnim markama.\nAkcijska ponuda Addiko gotovinskih kredita traje do 30.06.2021. godine, a više informacija o Addiko kreditnoj ponudi, kao i ostale informacije o Banci i njenim proizvodima i uslugama, potražite na web stranici addiko-rs.ba


Milijarde dolara gubitka u ratovima\nTrogodišnja istraga američkih troškova u Iraku i Avganistanu, ustanovila je da je čak 60 milijardi dolara protraćeno ili pronevereno u poslovnim ugovorima sa kontraktorima u dve ratne zone. U izveštaju nezavisne komisije koji je danas podnet Kongresu, takođe se upozorava da će novčani gubitak nastaviti da raste, ukoliko se ne izvrše velike promene.\nDemokratska senatorka Kler Mekaskil, koja je vršila pritisak na Kongres da formira komisiju, izjavila je da je - kako se doslovno izrazila - "odvratno" to što je gotovo trećina milijardi američkih dolara potrošenih u Iraku i Avganistanu - protraćena.\nKomisija za ratne ugovore u Iraku i Avganistanu počela je rad 2008. i na insistiranje Mekaskilove i njenog kolege senatora iz Demokratske stranke Džima Veba, održala desetine pretresa. Komisija je ispitala kako je na ugovore i donacije do kraja ove godine utrošeno više od 200 milijardi dolara.\nKomisija je zaključila da je najmanje 31 milijarda protraćena na projekte koje su vodile privatne kompanije i pojedinci, bilo iz Sjedinjenih Država, bilo iz Iraka i Avganistana, koje je angažovala američka vlada. Međutim, ističe se da je stvarni gubitak verovatno bliži sumi od 60 milijardi dolara


Vesti B92 tradicionalno prikazuju realan život u Srbiji. Provokativna pitanja, eskluzivne informacije, istraživačko novinarstvo i ukazivanje na akutne probleme u društvu – obrazac su po kojem radi Informativna redakcija B92. Voditeljski parovi Vesti Ivana Konstantinović i Miloš Milovanović, Živana Šaponja Ilić i Goran Dimitrijević, kao i prezenterka večernjih Vesti Maša Mileusnić i u novoj sezoni nastavljaju dosledno da brane epitet Vesti kojima se najviše veruje.\nOsim toga, informativna redakcija uskoro počinje sa radom u najsavremenijim tehnološkim uslovima čime će pokazati kako jedna moderna televizija može da izgleda u 21. veku, a program će se realizovati iz deska koji je urađen po uzoru na najsavremenije svetske televizije. Vesti TV B92 biće pojačane i saradnicima iz regiona, pa će se uživo uključivati reporteri iz Crne Gore, Hrvatske, Slovenije, Makedonije...\nVESTI U 20h U TRAJANJU OD SAT VREMENA\nOd 3. novembra news redakcija B92 biće jedina u regionu koja će svakog dana emitovati Vesti u 20h u trajanju od sat vremena I pokazaće zašto i dalje ima najbolji informativni program kao i zbog čega se informacije koje otkrivaju novinari B92 najčešće citiraju.\nGledaoci će imati priliku da gledaju news hour odnosno vesti od sat vremena, iz novog studija I unapređene scenografije, a u kojima je predviđen i duži sportski blok informacija. Voditeljski par koji će prvi pozdraviti gledaoce B92 iz novog studija 3. novembra u 20 sati, biće Ivana Konstantinović I MIloš Milovanović.\n“Veoma sam zadovoljna što imamo novi studio, koji pruža dodatne mogućnosti našoj informativnoj redakciji. Navikli ste već da prvi, najkrednibilnije i najkompetentnije reagujemo u svakoj situaciji, a nove prostorije nam daju dodatne uslove da se potvrdimo kao informativna redakcija broj jedan u Srbiji. Studio će biti osveženje i za nas i za gledaoce. Prošli smo dug put od piratskog emitovanja programa, improvizovanih studija i redakcije rasute po celom gradu. Za sve to vreme tehnički problemi nas nisu ometali da postanemo i ostanemo redakcija Vesti kojima se najviše veruje. Sada kada više ne moramo da bijemo bitku za i protiv tehnike, a u nove prostorije ulazimo i sa novom tehnologijom, imamo dodatni entuzijazam da naše Vesti budu najkredibilnije. Novi format 16:9 omogućiće nam i da izgledamo mršavije”, kaže Ivana Konstantinović a njen kolega Miloš MIlovanović se nadovezuje: “Jedan od imperativa savremenog novinarstva je ići u korak sa vremenom. Modernizacija tehnologije, poboljšanje kvaliteta slike i novi studio, na nivou najsavremenijih, predstavljaju ispunjenje tog imperativa za informativu B92. Ovo poboljšanje omogućiće još profesionalniji rad naših novinara i jos veću prepoznatljivost našeg informativnog programa. Sve u interesu i na uživanje gledalaca”, zaključuje Milovanović.\nKAŽIPRST KAO POJAČANJE VESTI U 16h\nI Vesti B92 u 16h i dalje će gledaocima prve pružati pravovremene i tačne informacije, postavljati pitanja koja se ne mogu videti u većini drugih medija, a dobiće I svoje pojačanje u vidu Kažiprsta I ekskluzivnih intervjua uživo koje će voditi Suzana Trninić I Tatjana Aleksić. U svom poznatom maniru njih dve će postavljati svojim gostima pitanja koja se najčešće nigde ne mogu čuti u etru.\nBez kalkulisanja I zadrške, sa idejom da TV B92 zastupa stavove građana, njih dve će nastaviti da istražuju odgovore na sva pitanja.\n“Izuzetno mi je zadovoljstvo što ćemo nastaviti da radimo Kažiprst uživo u sklopu veoma gledanih Vesti u 16.00, bez promena u dosadašnjem konceptu. Pitanja će biti još energičnija a mi ćemo nastaviti da postavljamo pitanja koja interesuju građane Srbije”, kaže Suzana Trninić.\n“Novi uslovi za rad, moderna scenografija I novi studio sasvim sigurno će dodatno delovati inspirativno da svoj posao nastavimo da radimo onako kako su gledaoci B92 navikli u jednoj od najdugovečnijih emisija ove televizije”, zaključuje Tatjana Aleksić.


Finski list: Helsinki će aplicirati za članstvo u NATO\nTanjug 2. maja 2022. 10:03\nHELSINKI – Finska će odlučiti da se prijavi za članstvo u NATO 12. maja, objavio je finski list „Iltalehti“, citirajući neimenovane izvore iz vlade.\nOdluka da se Finska učlani može doći posle dva koraka – prvo predsednik Sauli Ninisto mora da odobri ulazak u NATO, nakon čega predlog za aplikaciju prolazi kroz parlament,\ndodaje se u tekstu finskog lista, preneo je Rojters.\nRuski napad na Ukrajinu je, kako navodi britanska novinska agencija, naterao Finsku i Švedsku da počnu ozbiljno da razmišljaju apliciraju o ulasku u NATO i napuštanju višedecenijskog uverenja da je do mira najbolje doći tako što se javno ne biraju strane.\nRojters navodi da nije mogao odmah da potvrdi izveštaj koji je objavio „Iltalehti“.\nOdluka će biti potvrđena na sastanku između predsednika i ključnih ministara vlade, nakon objava predsednika i parlamenta, dodaje Rojters.\nRusija, koja sa Finskom deli 1.300 kilometara dugačku granicu, upozorila je da će postaviti nuklearno oružje i hipersonične projektile u enklavi Kalinjingrad, ukoliko Finska i Švedska odluče da se priključe NATO paktu.


- U institutu se u poslednje dve do tri nedelje povećao broj bolesnika koji imaju jednu od najtežih formi bolesti koju izaziva ovaj virus, a zove se multisistemski inflamatorni sindrom. To može da ukaže na dve stvari - da je jedan od pikova zaražavanja dece bio negde pre šest do osam nedelje i druga da je ipak manji broj dece sa teškom kliničkom slikom koja zahtevaju bolničko lečenje - rekao je Vukomanović.\nOn je upozorio da multisistemski inflamatorni sindrom podrazumeva zahvaćenost svih organa i dodao da je kod devetogodišnje devojčiće zahvaćen mozak, a bilo je i slučajecva da je zahvaćena koža ili konjuktivi.\n- U 50 odsto slučajeva zahvaćeno je srce, na sreću bez nekih bitnih promena, izlečenje je bilo kompletno. Oštećenje jetre, bubrega je veoma važno. Nadam se da su ove posledice prolazne, a prema kratkoročnom i srednjeročnom praćenju ova deca uglavnom potpuno ozdrave na kraju - rekao je Vukomanović.


Proverite podatke u Centralnom registru - Ozon Media\n„Volela bih da se građani upute u pošte i lokalne administracije jer će tamo dobiti parametre, odnosno dalja uputstva kako treba da koriste Centralni registar stanovništva“, rekla je Obradović za Tanjug prilikom obilaska Kancelarije za IT i eUpravu.\n„Više nećemo u različitim postupcima tražiti da ljudi idu od šaltera do šaltera i da prikupljaju dokumentaciju. To će institucije jedna od druge tražiti, odnosno, povlačiće iz centralne baze“, objasnila je ministarka.\n„Danas pravimo veliki iskorak zajedno sa Ministarstvom državne uprave na uspostavljanju Centralnog registra i mogućnosti da građani mogu da vide svoje podatke. Ovo je prva faza kada da će građani, ukoliko prijave nepravilnosti, dobiti odgovor u elektronsko sanduče u roku do 60 dana“, istakao je Jovanović.


Bazanekretnina - Najveća baza nekretninskih oglasa u Jugoistočnoj Evropi\nprodajem kupujem iznajmljujem unajmljujem menjam\nstan kuća zemljište poslovni prostor objekti za odmor drugi objekti poslovni objekti trgovinski centar\nZa neprednu pretragu kliknite ovde Javna aukcija Poslednjih 100 oglasa Po šifri Predaj oglas\nPretraživač po šifri oglasa\nOglasi nekretnina koji bi vas mogli zanimati.\nPronađite nekretninu koju ćete zvati svojim domom. Pretražite listu nekretnina koje se prodaju ne samo u Srbiji već širom regiona.\nSa različitim filterima i brzom lokacijskom pretragom, naš portal vam može pomoći da pronađete savršen stan, kuću ili poslovni prostor za zakupljivanje u Srbiji i regionu.\nTražite novoizgrađenu nekretninu i želite da budete prvi vlasnik? Pretražite nove stanove i kuće u delu Novogradnja na našem portalu.\nPronađi nekretnine u vašem regionu\nKupi ili iznajmi nekretnine u svom regionu\niz sveta nekretnina


Cikotić: Migranti su zajednički problem svih\nPrva sesija je da se razmotiri mehanizam upravljanja migracijama. Druga je vezana za kontrolu granice, a treća je razmatranje budućih izazova.\n„Nemamo mi ambiciju ili iluziju da ćemo mi ovom konferencijom rešiti sve te problem, ali mislim da ćemo u značajnoj meri popraviti međusobno razumevanje u smislu činjenice da svi imamo slične probleme i da prebacivanjem problema sa jedne teritorije na drugu nismo ništa rešili”, istakao je Cikotić.\nPolitika Hrvatske i njenog sigurnosnog sistema je stvar odlučivanja institucija i države, naveo je Cikotić.\nNada se da će na neki način ova konferencija sve donosioce odluka učiniti svesnim činjenicom da sve što rade pre svega ima jednu ljudsku dimenziju.\n“Zadatak svih naših sigurnosnih sistema je da čuvamo sigurnost i zaštitu svih prava i sloboda naših građana, ali da u isto vreme ne gubimo iz vida činjenicu da migranti koji su u pokretu ili su na našim teritorijama su ljudska bića. Veliki broj migranata na tom putu su ka boljoj budućnosti završili svoje živote u vodama mediterana”, rekao je Cikotić.\nU poslednih nekoliko meseci broj migranata u prihvatnim centrima BiH se kreće oko 2.500, istaknuo je ministar sigurnosti, dodavši da cene da imaju još negde oko 1.000 do 1.500 van centra i u pokretu.\nProšle godine je, podseća, bio trostruko više migranata u BiH.


RUSIJA besprekorno i maksimalno ispunjava sve obaveze predviđene ugovorima za isporuku gasa, izjavio je novinarima portparol Kremlja Dmitrij Peskov.\n- U svakom slučaju se može reći da Rusija besprekorno i maksimalno ispunjava sve obaveze predviđene ugovorima, odnosno svi obimi isporuka su do maksimuma uvećani, do mogućeg maksimuma u skladu sa onim ugovorima koji postoje, kao i u skladu sa sporazumima - rekao je Peskov odgovarajući na pitanja o tome kakva je situacija sa isporukama ruskog gasa Evropi.\nOn je dodao, da što se tiče tehničkih i drugih pitanja, njih bi trebalo uputiti „Gaspromu“.\nPortparol Kremlja je saopštio i da je Rusija spremna da ispuni ono što je dogovoreno o tranzitu gasa preko Ukrajine i u slučaju da Kijev ima neke komercijalne predloge, onda će sve funkcionisati.\nOn je posavetovao Kijev da se obrati evropskim kompanijama, koje kupuju ruski gas, a koje mogu da sklope nove sporazume za isporuku s obzirom na povećanu potražnju.\n- Odnosno, kako bi se nešto transportovalo preko teritorije Ukrajine potrebno je da to neko kupi - dodao je on.\nRanije je predsednik Ukrajine Vladimir Zelenski izjavio da je Kijev zainteresovan da očuva tranzit gasa iz Rusije u Evropsku uniju preko svoje teritorije, jer ne želi da izgubi dve milijarde dolara godišnje.\nKijev sve češće pokreće pitanje očuvanja tranzita zbog završetka izgradnje „Severnog toka 2“, kao i zbog ugovora koji je potpisao „Gasprom“ sa mađarskom kompanijom „MVM CEEnergy“ za transport gasa „Turskim tokom“.\nU Moskvi su naveli da sporazum o isporukama gasa kroz Ukrajinu ostaje na snazi tokom celokupnog perioda važenja i čak nakon toga Moskva nema nameru da se odrekne te maršrute.\nRanije je predsednik Rusije Vladimir Putin izjavio da Rusija vidi mnoge špekulacije na tu temu. On je naglasio da je za devet meseci 2021. godine „Gasprom“ povećao ispumpavanje za više od osam odsto, a krajem godine će zemlja premašiti obaveze koje su ugovorene za tranzit gasa.\n12. 10. 2021. u 22:26\nRusija Dmitrij Peskov isporuka gasa Rusija vesti gasna kriza


Povoljnosti Volkswagena na sajmu automobila u Beogradu - Automagazin\nU toku kampanje svi modeli Volkswagenove game mogu da se kupe uz 5% uštede i uz dodatnih 2% uštede ukoliko se automobil kupuje preko "Porsche Leasinga". Finansiska kuća "Porsche Leasing" omogućiće ekspresno preliminarno odobrenje zahteva uz minimalno ucešce kupca u iznosu od 5% ili 10%. "Porsche Leasing" ima posebne uslove osiguranja kod "Wiener Stadtische", "DDOR-a", "AMSS-a", "Dunav Osiguranja" i "Delta Generali".\nOd posebnih sajamskih pogodnosti vezanih za Volkswagen automobile, "Porsche SCG" ističe novi Trend paket opreme za model Polo. Ovaj paket sadrži: radio, poluautomatsku klimu „Climatic“, četvoro vrata i elektropodizače napred i pozadi. Naručivanjem ovog paketa ostvaruje se ušteda u visini od 750 evra. Ovaj paket moguće je naručiti uz Polo Trendline i Comfortline benzince 1.2l od 64 KS, 1.4l od 80KS i 1.4TDI od 70 KS. Pored standardne verzije, postoji i komercijalna verzija, Polo City Van, namenjen poslovnoj upotrebi i prevozu lake robe. Ovaj model izložen je na štandu Privrednog programa u hali 14. Početna cena modela Polo kreće već od 9.998 evra sa carinom i PDV-om.\nNakon svetske premijere u Ženevi, "Porsche SCG" je ponosan što skoro istovremeno može da Vam predstavi svoj novi model Golf Cross u Beogradu. Za sada su našem tržištu dostupni agregati sa pogonom na Eurodizel, ali se očekuje i prodaja benzinskih agregata, kako dosadašnjih standardnih od 1.4 i 1.6 litara, tako i TSI agregata, koji uz 1.4 litarski agregat razvija od 140 do cak 170 konjskih snaga. Pocetna cena modela sa pouzdanim 1.9 litarskim agregatom od 105 ks, na našem tržištu je 26.663 evra sa carinom i PDV-om. Na Medjunarodnom sajmu u Beogradu Vam predstavljamo dva nova modela. Jedan od njih je VW Touran, koji je osim novog izgleda, dobio i mnoštvo tehničkih inovacija. Jedna od inovacija koju bismo izdvojili je Asistencija pri parkiranju, ili Park Scan system koji parkiranje u teškim uslovima svodi na rutinski postupak. Pored dosadašnjih 1.6 benzinskih i 1.9 I 2.0 dizelskim agregatima, u ponudi se uskoro očekuju i agregati sa inovativnom TSI tehnologijom, koji uz 1.4 benzinski agregat, dostižu snagu cak do 170ks. Cena novog VW Tourana na našem tržištu, kreće se od 20.057 evra sa carinom i PDV-om.\nDrugi novi model koji ce biti predstavljen na štandu "Porsche SCG" je novi VW Touareg, koji pored novog izgleda poseduje veliki broj inovacija, što u tehnološkom, što u bezbednosnom smislu. Jedna od novosti na Touareg-u je Adaptive Cruise Control, koji u saradnji sa tempomatom, omogućava bezbedno kretanje vozila i zaustavljanje istog pri pojavljivanju prepreka, čak i bez pritiska na papučicu kočnice. Takođe, vozilo po želji može da bude opremljeno Side Scan sistemom, koji pored opasnosti ispred vozila, uočava i potencijalne opasnosti iza vozila i sa strane. Na novom Touareg-u je prvi put predstavljen i sistem ABS Plus, koji je dodatni oslonac za bezbedno zaustavljanje vozila, kada se nalazi van asfalta. O inovaciji ovog modela govori i preko 2300 izmenjenih delova, koji su poboljšali SUV karakteristike Touareg-a, ali i unapredili osobine luksuznog putničkog vozila koje su jedan od njegovih glavnih aduta. Početna cena ovog modela, sa popularnim V6 dizel agregatom kreće od 49.709 evra sa carinom i PDV-om. Više informacija o aktivnostima Porsche CGG kompanije nalazi se na redizajniranom internet portalu www.volkswagen.co.yu. Goran Sarić - Automagazin


Američki Vrhovni sud presudio je u ponedeljak da federalni zakoni o zapošljavaju zabranjuju diskriminaciju LGBTQ (lezbejki, gej, biseksualnih, transrodnih i rodno neopredeljnih) radnika, što je velika pobeda za seksualne manjine u Americi.\nSa 6 glasova za i 3 protiv, sud je zaključio da „poslodavac koji otpusti pojedinca samo zato što je gej ili transrodna osoba“ krši odredbu VII Zakona o građanskim pravima 1964. godine.\nKonzervativni predsedavajući sudija Džon Roberts i konzervativni sudija Nil Gorsuč, koga je imenovao predsednik Donald Tramp, pridružili su se većinskom mišljenju.\nZakon o građanskim pravima nalaže da poslodavci ne mogu da vrše diskriminaciju “na osnovu pola”. Za vreme Obamine administracije, Komisija za jednake mogućnosti u zapošljavanju je 2015. godine donela odluku da ta zabrana obuhvata i diskriminaciju protiv LBGTQ osoba.\nMeđutim, Trampova administracija je stala na stranu poslodavaca koji su tuženi zbog diskriminacije u tri slučaja koja su dovela do procesa pred Vrhovnim sudom.\nU dva slučaja, Bostok protiv Okruga Klejton, i Altitjud Ekspres protiv Zarde, razmatralo se pitanje da li odredba VII Zakona o građanskim pravima zabranjuje diskriminaciju na osnovu seksualne orijentacije. Džerald Bostok, socijalni radnik, i Donald Zarada, instruktor padobranstva, tvrdili su da su optušteni zato što su homoseksualci.\nU trećem slučaju – gde je Komisija za jednake mogućnosti u zapošljavanju vodila postupak protiv jednog pogrebnog doma, sudije su razmatrale da li zabrana seksualne diskriminacije pokriva i transrodne osobe. Transrodna žena u centru slučaja, Ejmi Stivens, kaže da je izgubila posao direktorke pogrebnog doma zbog svoje seksualne orijentacije.\nTransrodne osobe mogu da služe u američkoj vojsci\nOsuda Trampa zbog najave da transrodne osobe neće moći da služe vojsku


Priča o NATO hapšenju Dodika lažna i reklamna - Leutar.net\nPriča o NATO hapšenju Dodika lažna i reklamna\n29. marta 2022. LEUTAR Republika Srpska, Vijesti 0\nNakon što je crnogorski medij objavio tu vijest, preuzeli su ga brojni mediji iz Republike Srpske, uglavnom bliski vladajućem SNSD-u, a i sam Dodik je prokomentarisao navode.\nKazao je da nema informacije o mogućoj otmici i kako ne vjeruje da bi to NATO uradio, međutim zabrinulo ga je što niko iz Alijanse to nije demantovao.\nNATO zvaničnik je sada saopštio da su navodi o planovima NATO-a da izvrši akciju kidnapovanja člana Predsjedništva Bosne i Hercegovine Milorada Dodika, besmislice i priča plasirana bez dokaza.\n„Već više od dvije decenije NATO snažno podržava suverenitet i teritorijalni integritet Bosne i Hercegovine. NATO ostaje predan snažnom političkom dijalogu i praktičnoj saradnji sa Bosnom i Hercegovinom“, navodi se u izjavi NATO zvaničnika, a kako je saopšteno iz NATO Headquarters Sarajevo.\nCilj vijesti je bio, prema svemu sudeći, zastrašivanje javnosti i izazivanje panike.


Jutarnji list - Rusi bi u Trebinju da prave vojnu bazu!? | Trebinje Live\nJutarnji list - Rusi bi u Trebinju da prave vojnu bazu!?\nRusija planira da u Republici Srpskoj napravi svoje tri vojne baze iz kojih bi navodno na nišanu raketnih sistema imali cikelu Evropu.\nZagrebački "Jutarnji list" navodi da bi rusko oružje bilo bi razmješteno u Sokocu, Trebinju i na Mahovljanima kraj Banjaluke, na svega 150 kilometara od Zagreba, prenosi portal "Borba".\nPrema njihovim informacijama, rusko oružje bi stiglo i na granicu sa Crnom Gorom.\n- O ovome su Milorad Dodik i ruski predsjednik Vladimir Putin razgovarali na šest sastanaka koliko su ih imali u posljednje četiri godine. Baze bi bile smještene u bivšim kasarnama, a ulaznica u ove projekte bila bi gradnja tzv. humanitarnih centara u tim napuštenim vojnim kompleksima - piše "Jutarnji list".\nEkspert za terorizam i bezbjednost Dževad Galijašević kaže da bi ideja, ukoliko je realna, mogla da predstavlja ruski odgovor na inicijativu Amerike da militarizuje Brčko.\n- Vašington najavljuje potpunu militarizaciju Distrikta Brčko. Njihove snage trebalo bi da se priključe već formiranoj jedinici Velike Britanije od 600 specijalaca čiji je dolazak u Brčko sve izvjesniji. Zbog toga je na ovom prostoru neophodno i prisustvo Rusije kao izvoznika stabilnosti i čuvara međunarodnog pravnog poretka - poručuje Galijašević.\nPolitikolog Radomir Nešković ističe da je ovo igra velikih sila i da od pravljenja novih baza nema ništa.\n- Prisustvo vojske u BiH regulisano je Dejtonom. Bez dozvole NATO i Tela za primenu mira, nijedna vojna sila ne može u BiH da instalira svoje jedinice. Da bi u Trebinju, Sokolcu i na Mahovljanima bilo dopremljeno rusko naoružanje, moralo bi da prođe preko teritorije koju kontroliše NATO- podvlači Nešković.\nTagovi: Drustvo Rusija Milorad Dodik Vladimir Putin


Вести Archives | Страница 871 од 994 | Socijalistička partija Srbije\nGovor Ivice Dačića na sahrani Jovanke Broz\nJovanka Broz, udovica bivšeg predsednika Jugoslavije Josipa Broza Tita, sahranjena je danas u “Kući cveća” u Beogradu uz vojne počasti, u prisustvu članova porodice, državnog vrha Srbije, članova diplomatskog kora, stranih delegacija i građana. Predsednik Vlade Republike Srbije Ivica Dačić prvi je održao govor ispred “Kuće cveća” pred okupljenim građanima i poštovaocima Jovanke Broz. Dačić je rekao da je Jovanka Broz bila jugoslovenska prva dama, i važan deo istorije naše zemlje, koju smo, kako je naveo, kao i nju samu, brzo odbacili i zaboravili.\nIvica Dačić sa šefom UNMIK-a Faridom Zarifom\nPredsednik Vlade Republike Srbije Ivica Dačić istakao je u razgovoru sa šefom UNMIK-a Faridom Zarifom da se Srbija zalaže za doslednu primenu Rezolucije 1244 UN na Kosovu i Metohiji. Dačić je naglasio da Srbija insistira na tome da se u potpunosti primenjuje Briselski sporazum, i da se lokalni izbori na Kosovu i Metohiji održe pod fer uslovima, s obzirom na to da su u funkciji stabilizacije stanja. Premijer je ocenio da privremene vlasti na Kosovu i Metohiji svojim postupcima direktno ugrožavaju održavanje lokalnih izbora u pokrajini, a samim tim i primenu Briselskog sporazuma.\nIT prečica za ekonomski oporavak zemlje\nInformacione tehnologije mogu biti prečica za ekonomski i privredni oporavak zemlje i za novi razvojni ciklus, izjavio je premijer Srbije Ivica Dačić. Dačić je na skupu Sinergija 2013. godine rekao da su predstavnici Vlade Srbije na svetskim biznis forumima isticali da Srbija ima četiri komparativne prednosti, a da im se sada dodaje i peta, a to je IT sektor. “Isticali smo energetiku, infrastrukrturu, odnosno saobraćajne koridore, poljoprivredu i u poslednje vreme automobilsku industriju, kao naše komparativne prednosti, a sada kao peti prioritet navodimo IT sektor”, rekao je Dačić. On je citirao prvog ministra prosvete u Srbiji Dositeja Obradovića koji je…\nRužić: Erdoganova nediplomatska izjava\n25 oktobra, 2013 u 12:50\nMinistar bez portfelja zadužen za evrointegracije Branko Ružić ocenio je da je izjava turskog premijera Redžepa Tajipa Erdogana krajnje nediplomatska i ukazao da bi to bilo isto kao kada bi neki zvaničnik Srbije rekao da “Istanbul nije Istanbul, nego da je Carigrad i da nije deo Turske”. “Očekujem da gospodin Erdogan, kao visoki zvaničnik jedne od najvažnijih zemalja u Evropi, u političkom, bezbednosnom, vojnom i ekonomskom smilsu, učini korak koji će iskristalisati ono što je on želeo ili nije želeo tom izjavom da kaže ili pokaže”, rekao je Ružić za Tanjug.\nVlada će uputiti protest zbog najave hapšenja Vulina\nVlada Srbije će na današnjoj sednici uputiti zvaničan protest zbog najave hapšenja i zabrane ulaska ministra bez portfelja zaduženog za KIM Aleksandra Vulina na teritoriju Kosova, izjavio je premijer Srbije Ivica Dačić istakavši da je to neispunjavanje briselskog sporazuma. “Meni je Tači u prisustvu visoke predstavnice EU Ketrin Ešton rekao da Vulin može da dođe kad hoće i gde hoće na Kosovo, a da će se na Nikolića, Vučića i mene posebno gledati. Svi ostali mogu slobodno da dolaze”, rekao je Dačić novinarima.\nPoruka Erdogana nediplomatska\n25 oktobra, 2013 u 10:42\nPredsednik Vlade Srbije Ivica Dačić ocenio je da je izjava premijera Turske Redžepa Tajipa Erdogana u Prizrenu nediplomatska i da ne doprinosi političkoj stabilnosti na Kosovu i Metohiji. “Poruka premijera Turske Erdogana je nediplomatska. Takve reči, izrečene u Prizrenu, sigurno ne doprinose političkoj stabilnosti na Kosovu i Metohiji, niti vraćaju poverenje između Srba i Albanaca”, rekao je Dačić.\nDačić i Čepurin: Zajednički projekti po planu\nPredsednik Vlade Republike Srbije i ministar unutrašnjih poslova Ivica Dačić i ambasador Ruske Federacije u Srbiji Aleksandar Čepurin ocenili su da se zajednički projekti dveju zemalja, kao što su gasovod “Južni tok” i Srpsko-ruski humanitarni centar u Nišu, odvijaju u skladu sa utvrđenim planovima. U razgovoru je istaknuto da treba intenzivirati kontakte privrednih delegacija Srbije i Ruske Federacije u cilju ubrzanog unapređenja ekonomske saradnje.\nSaopštenje Gradskog odbora SPS Beograd\n24 oktobra, 2013 u 19:49\nPovodom neuravnoteženih komentara gospodina Branimira Kuzmanovića predsednika gradske opštine Vračar na njegovom Tviter profilu u kojima šalje skandalozne poruke predsedniku Socijalističke partije Srbije Ivici Dačiću, Gradski odbor SPS Beograda smatra da je reč o neodgovornom ponašanju čoveka koji je kao predsednik jedne gradske opštine upravo u obavezi da daje pozitivan primer našim sugrađanima odmerenim i civilizovanim izjavama. Iako je gospodin Kuzmanović tokom svoje političke karijere bio poznat po sličnim ispadima, ova izjava predstavlja vrhunac neukusa i želju da se na senzacionalan način dospe u medije, što ne ide na čast ni njemu ni stranci kojoj pripada. Informativna služba GO SPS…\nSrbija za unapređenje svih vidova saradnje sa Nikaragvom\n24 oktobra, 2013 u 15:41\nPredsednik Vlade Republike Srbije Ivica Dačić i ministar inostranih poslova Republike Nikaragve Samjuel Santos Lopez ocenili su da tradicionalno dobre bilateralne odnose dveju zemalja treba unapređivati intenziviranjem političkog dijaloga i poboljšanjem ekonomske saradnje. Na sastanku je naglašeno da postoje mogućnosti za saradnju u oblasti poljoprivrede, automobilske, mašinske i farmaceutske industrije.\nO Beogradu možda već od sledeće nedelje\n24 oktobra, 2013 u 15:11\nPremijer Srbije Ivica Dačić izjavio da će sa prvim potpredsednikom vlade Aleksandrom Vučićem možda sledeće nedelje razgovarati o privremenoj upravi u Beogradu. Dačić je novinarima u Pančevu, posle obilaska rafinerije, rekao da se još nije razgovaralo o formiranju privremene uprave u Beogradu i da će Vučić i on možda sledeće nedelje o tome razgovarati, a da bi se krajem te sedmice razgovaralo o personalnim rešenjima ko bi sve ušao u privremeno veće. “Neke stranke su htele, a neke nisu, neki se nalaze u gradskoj skupštini, sve to treba dobro sabrati, pa sa takvim predlogom, za donošenje odluke i kadrovskim predlozima…


Zaharova postidela Pentagon: Čak je i vas sramota - Sputnjik Srbija\n01:15 24 Februar 2020\n19:33 29.03.2017 (osveženo 20:32 29.03.2017) Preuzmite kraći link\nMoskva zatražila specijalni brifing u SB UN o Mosulu\nZaharova je istakla da je portparol Ministarstva odbrane SAD na pitanje da li koalicija može da organizuje humanitarne koridore u gradu nalik na one u sirijskom Alepu, rekao da za koordinaciju humanitarne pomoći odgovara iračka vlada.\n„Gde su NVO, gde su branioci i pobornici ljudskih prava?! Gde su umereni trubaduri Alepa?! Čak je i vas sramota od ovih reči američkog Ministarstva odbrane! Zapamtite, tako će biti sa svakom državom koja ne može intelektualno i fizički da se odbrani — ’otpentagoniće‘ je i baciti“, napisala je ona na svojoj stranici na Fejsbuku.\nPoslednjih nekoliko dana iz Mosula su stizali izveštaji velikom broju civilnih žrtava zbog vazdušnih gađanja u zapadnom delu grada. Tako je kurdska televizija „Rudav“ saopštila da je više od dvesta osoba poginulo u bombardovanju oblasti Džadida. Koalicija predvođena američkom avijacijom, koja pomaže iračkoj vojsci, uveravala je da će istražiti ovaj incident. Iračka vojska saopštila je da operacija neće biti zaustavljena.\nKomandant međunarodne operacije protiv DAEŠ-a u Iraku i Siriji, američki general-potpukovnik Stiven Taunsend priznao je umešanost koalicionih snaga u civilnim žrtvama u vazdušnim udarima. Ministar spoljnih poslova Sergej Lavrov izjavio je u ponedeljak da je Moskva tražila specijalni sastanak Saveta bezbednosti UN zbog operacija koalicije u Mosulu.\nMosul: Snajperima na džihadiste koji se kriju iza civila\nsramota, vazdušni napadi, civili, žrtve, Marija Zaharova, Mosul, SAD, Rusija


Javno preduzeće “Pošta Srbije” i Uprava carina zajedno će raditi na pojednostavljenju i ubrzanju carinskog postupka prilikom prijema i slanja pošiljaka u medjunarodnom poštanskom saobraćaju.\nTo je jedna od aktivnosti saradnje koja je danas dogovorena na sastanku v.d. direktora JP Pošta Srbije Zorana Đorđevića i predstavnika Uprave carina.\n“Imajući u vidu potrebe korisnika i rast internet trgovine, Pošta Srbije je inicirala unapredjenje carinskog postupka i pojednostavljivanje procedura kod carinjenja pošiljaka u medjunarodnom poštanskom saobraćaju”, rekao je Djordjević, navedeno je u saopštenju.\nSa predstavnicima Uprave carina dogovoreno je i otvaranje novih uplatnih mesta Pošte Srbije na graničnim prelazima, što će građanima olakšati realizaciju platnog prometa i plaćanja carinskih taksi, navodi se u saopštenju tog Javnog preduzeća.\nFoto: Beta/Pošta Srbije/Tijana Rajković\npošiljke/pošta srbije/procedura/saradnja/uprava carina


Ruska crkva: Nadamo se povoljnijim uslovima za susret pape i patrijarha - 22.04.2022, Sputnik Srbija\nRuska pravoslavna crkva se nada povoljnijim uslovima za susret patrijarha moskovskog i cele Rusije Kirila i pape rimskog Franje, saopštio je šef Odeljenja za... 22.04.2022, Sputnik Srbija\n„Čekaćemo povoljniji trenutak za taj događaj. Nedavni razgovor pape i patrijarha posredstvom daljinske komunikacije bio je veoma topao i srdačan i pomogao je da se razmotre najkritičnija pitanja. Ostala ćemo ostaviti za kasnije“, navedeno je u saopštenju.Mitropolit je ranije rekao da je susret patrijarha Kirila i pape Franje morao da bude odložen zbog onoga što se dešava tokom poslednja dva meseca, kao i zbog bezbednosnih i logističkih poteškoća u organizovanju takvog susreta i medijskog izveštavanja o njemu.Ranije je papa Franja u intervjuu za argentinski list „Nasion“ izjavio da je Vatikan odložio njegov susret s poglavarom Ruske pravoslavne crkve, koji je trebalo da bude održan u junu, u Jerusalimu.Prema rečima pape Franje, susret u ovom trenutku bi mogao da dovede do „velike zabune“. On je dodao da je uvek radio na razvijanju međureligijskog dijaloga, a svoje odnose s ruskim patrijarhom je ocenio kao „veoma dobre“.Istorijski susret pape Franje i patrijarha Kirila dogodio se 12. februara 2016. godine u Havani. To je bio prvi takav sastanak u istoriji: poglavari Katoličke i Ruske pravoslavne crkve se nikada nisu sastajali.\npatrijarh kiril, papa franja, jerusalim, ruska pravoslavna crkva\n„Čekaćemo povoljniji trenutak za taj događaj. Nedavni razgovor pape i patrijarha posredstvom daljinske komunikacije bio je veoma topao i srdačan i pomogao je da se razmotre najkritičnija pitanja. Ostala ćemo ostaviti za kasnije“, navedeno je u saopštenju.\nMitropolit je ranije rekao da je susret patrijarha Kirila i pape Franje morao da bude odložen zbog onoga što se dešava tokom poslednja dva meseca, kao i zbog bezbednosnih i logističkih poteškoća u organizovanju takvog susreta i medijskog izveštavanja o njemu.\nRanije je papa Franja u intervjuu za argentinski list „Nasion“ izjavio da je Vatikan odložio njegov susret s poglavarom Ruske pravoslavne crkve, koji je trebalo da bude održan u junu, u Jerusalimu.\nPrema rečima pape Franje, susret u ovom trenutku bi mogao da dovede do „velike zabune“. On je dodao da je uvek radio na razvijanju međureligijskog dijaloga, a svoje odnose s ruskim patrijarhom je ocenio kao „veoma dobre“.\nIstorijski susret pape Franje i patrijarha Kirila dogodio se 12. februara 2016. godine u Havani. To je bio prvi takav sastanak u istoriji: poglavari Katoličke i Ruske pravoslavne crkve se nikada nisu sastajali.\nRuski patrijarh poziva: Ujedinimo se u ovom teškom trenutku!\n10 April, 16:55


Fudbalska zona Jug : Južne vesti\nFudbalska zona Jug\nIstorijski uspesi za fudbalske klubove iz Medoševca i Trgovišta\n12:43, 8. 5. 2020.\nNiži rangovi fudbalskih liga i definitivno su otkazani, a stanje na tabeli kakvo je dočekalo prekid odlučilo je o onima koji idu u viši i niži rang. Tako će se FK Pčinja iz Trgovišta i FK Mladost iz Medoševca sledeće sezone po prvi put naći u Srpskoj ligi istok, trećem rangu takmičenja, dok će nazad u zonu Jedinstvo iz Bošnjaca.\nDubočica i Zaplanjac u Srpskoj ligi istok\n10:02, 12. 6. 2018.\nZavršeno je nadmetanje i u četvrtom rangu fudbalskog prvenstva, pa je zvanično da će se Zaplanjac iz Gadžinog Hana i leskovačka Dubočica, kao pobednici zona istok i jug, sledeće sezone nadmetati u Srpskoj ligi istok. Malo je falilo da im se pridruži još jedan predstavnik juga Srbije Topličanin iz Prokuplja, ali je Borac iz Paraćina to sprečio.\nZbog snega odlažu se fudbalske utakmice na jugu Srbije\n10:55, 23. 3. 2018.\nVremenske prilike na jugu Srbije odložile su prvoligaške mečeve vranjskog Dinama i pirotskog Radničkog, kao i sve utakmice Srpske lige istok i zonskih liga koje su bile planirane da se igraju za vikend.\nZonaši: Trgovište se približilo Dubočici, Gadžin Han na 1. mestu\n09:55, 19. 9. 2017.\nFudbalski klubovi Vranjska Banja i Pčinja iz Trgovišta zamenili su mesta u vrhu fudbalske Zone Jug, ali je leskovačka Dubočica i dalje lider, uprkos remiju u 5. kolu. Zaplanjac je, sa druge strane smenio ekipu Naša krila sa 1. mesta u Zoni Istok, dok je Topličanin upisao i 4 pobedu i opstao na vodećoj poziciji u Zoni Zapad.\nZonaši: pobede Topličanina, Belotinca i Dubočice za prva mesta\n14:15, 11. 9. 2017.\nNakon 4 odigrana kola, u zonskim fudbalskim ligama Jug i Istok na vodećim pozicijama su se odvojile ekipe Naša krila iz Belotinca i Dubočica iz Leskovca, dok je i Topličanin lider u zoni Zapad, ali zahvaljujući gol-razlici.\n18:24, 24. 6. 2021.\nNiš i Leskovac među osnovačima "Kluba gradova i opština sa povoljnim poslovnim okruženjem"\n17:04, 24. 6. 2021.\nTelo muškarca pronađeno u blizini hotela na Paliluli\n16:30, 24. 6. 2021.\nIzložba “Prostor živi dva sprata niže” do 9. jula u vranjskoj Galeriji Narodnog univerziteta\n16:29, 24. 6. 2021.\nPijan polupao nekoliko parkiranih automobila u Medveđi\n16:13, 24. 6. 2021.\nKoalicija “Niš, moj grad” o problemima u Nišu tokom 9 godina vlasti SNS, najavili protest zbog mosta\n19:47, 23. 6. 2021.\nČetvorica Aleksinčana poginula u udesu u Nemačkoj\n20:30, 22. 6. 2021.\nVozač gasio vatru na kočnicama gradskog autobusa u Nišu, nadležnima ništa nije prijavljeno [video]\n11:52, 23. 6. 2021.\nPočela berba višanja u Toplici, cena i ove godine ispod očekivane\n12:40, 22. 6. 2021.\nRepubličke administrativne takse poskupljuju od 1. jula\n16:58, 22. 6. 2021.\nCeca na 15. Belmužijadi avgusta u Svrljigu\n08:31, 18. 6. 2021.\nMaster istoričar novi direktor niškog Vodovoda, gradonačelnica kaže da ima iskustva i da je dobar izbor\n15:05, 21. 6. 2021.\nUkinuti popusti za građane jer je inspekcija taksistima u Nišu zapretila kaznama\n13:29, 20. 6. 2021.\nFoto-vest: Na mostu kod Ćele-kule plakat s natpisom "Vidimo se na Kosmetu"\n11:37, 18. 6. 2021.\nPetogodišnja devojčica u niškom vrtiću zadobila opekotine od supe\n09:27, 20. 6. 2021.\nNarodna stranka u Nišu dobila predsednika - jedan od glavnih ciljeva vraćanje aerodroma\nIzvolite, gradonačelniče, na slikanje...\nLegenda o Svetom gralu


Tanjug 29. decembra 2021. 15:44\nBEOGRAD – Novosadski sajam ove godine poslovao je sa gubitkom od 90 miliona dinara, što je značajan napredak u odnosu na 2020. godinu kada je, pogođena krizom zbog pandemije, kompanija imala neto gubitak u iznosu od 234 miliona dinara, saopšteno je iz NS sajma.\nGeneralni direktor Novosadskog sajma Slobodan Cvetković istakao je da poslovanje Sajma zahteva povezivanje privrednih subjekata, poslovne, stručne i druge publike i potencijalnih potrošača na jednom mestu, te da se zbog epidemioloških mera i okolnosti izazvanih pandenojom, kopanija suočila sa različitim izazovima u poslvanju.\nU skladu sa Odlukom Vlade Republike Srbije i naredbom Gradskog štaba za vanredne situacije, Novosadski sajam je predao raspoložive prostorne kapacitete, kao i deo opreme za potrebe organizacije privremene kovid bolnice u dva navrata – od kraja marta do juna i drugi put početkom decembra 2020. do januara 2021. godine.\nCvetković je naveo da je položaj zaposlenih tokom 2020. i 2021. godine oslabljen zbog mera štednje koje su podrazumevale smanjenje zarada na 65 odsto i odsustva „bez krivice zaposlenog“ do 45 radnih dana u toku godine.\nSaopšteno je da su se, zbog izdavanja sala za vakcinaciju, u prvoj polovini 2021. godine, događaji održavali na platformi ExpoOnline.rs, dok je jesen prošla uz priredbe, uglavnom organizovane na tradicionalan način.\nNovosadski sajam je tokom jula dobio odobrenje Vlade Srbije za Međunarodni poljoprivredni sajam u septembarskom terminu.\nPoljoprivredni sajam, uz koji su istovremeno organizovani Sajam lova i ribolova i Sajam ekologije, je bio među prvim događajima te veličine, organizovan u Evropi uz odgovarajuće mere zaštite.\nSumirajući utiske Cvetković je naveo da je od nedavno u funkciji i Hala 6 NS sajma i izrazio nadu da će kada se obezbede svi tehnički uslovi i ona postati jedno od važnih stecišta kulturne publike.\nIstakao je da su svi održani događaji uspeh s obzirom na globalnu situaciju sa pandemijom i naveo rezultate od ove godine u domenu poslovanja.\nSa značajnim iskustvom iz ove, u 2022. godini Novosadski sajam će priređivati sajmove na tradicionalan način – u halama, na otvorenom prostoru i u Kongresnom centru „Master“, najavio je Cvetkovih.\nKako je rekao prve priredbe biće održane od 3. do 10. marta 2022. godine, Sajam knjiga, 17. međunarodni sajam obrazovanja PUTOKAZI i 26. međunarodna izložba umetnosti ART EXPO.\nSledeće godine Novi Sad će, biti, kazao je Cvetković, Evropska prestonica kulture i paralelno sa našim priredbama, na Novosadskom sajmu, u istom terminu, biće realizovan deo programskog luka Fondacije „Seobe duša“.\nObjasnio je da je reč je o inovativnom Sajmu knjiga, brojnim performansima, pozorišnim predstavama, koncertima i drugim aktivnostima koji se tematski uklapaju u jedan od osam programskih lukova Fondacije.\nDodao je da će najveća priredba i agrobiznis događaj u ovom delu Evrope, Međunarodni poljoprivredni sajam biti održan od 21. do 27. maja.\nMeđu događajima koje će se „preseliti“ u novi termin su Međunarodna izložba zlatarstva i časovničarstva SJAJ, koja će biti održana u aprilu i Sajam turizma koji je planiran za novembar.\nCvetković se osvrnuo na to da 2022. godine Sajam obeležava 100 godina postojanja i 90 godina organiozovanja Poljoprivrednog sajma.


Bush obećao široku istragu saobraćajne nesreće i pucnjave u Kabulu\nPredsjednik Bush je afganistanskom predsjedniku Hamidu Karzaiju obećao široku istragu smrtonosne saobraćajne nesreće i pucnjave u Kabulu u koju su bili uključeni i američki vojnici.\nGlasnogovornik predsjednika Busha, Tony Snow je novinarima rekao da je predsjednik razgovarao sa gospodinom Karzaiem kako bi izrazio simpatije za ubijene i povrjedjene u incidentu koji se desio u ponedjeljak u Kabulu, obećavajući punu istragu.\nPolicija u Afganistanu kaže da je najmanje 20 ljudi ubijeno, a 160 ranjeno u saobraćajnoj nesreći i nemirima koji su nakon toga nastali.\nAmerička vojska u Afganistanu je odmah provela inicijalnu istragu. Glasnogovornik Tom Collins kaže da je istraga pokazala da su američki vojnici pucali u samoodbrani, nakon nemira nastalih poslije smrtonosne saobraćajne nesreće u centru Kabula. Collins je rekao da su demonstranti bacali kamenje i prijetili američkim vojnicima nakon nesreće. On je, takodjer, rekao da su iz gomile demonstranata ispljeni pucnji i da su nakon toga američki vojnici koristili oružje kako bi se zaštitili.\nPrema Collinsu, nesreća se desila kada su otkazale kočnice na američkom vojnom kamionu, vozač je izgubio kontrolu i kamion je udario u nekoliko vozila.\nOn kaže da još nije utvrdjeno da li su vojnici pucali u ljude ili iznad demonstranata. Neki svjedoci kažu da su vidjeli kako američki vojnici pucaju u okupljenu masu svijeta.\nAfganistanska policija kaže da su politički agitatori podpaljivali gomilu, a da su drugi koristili gužvu da kradu. Parlament Afganistana je usvojio rezoluciju kojom od vlade traži hapšenje odgovornih za nesreću.


Zvizdić s rukovodstvom Parlamenta Rumunije o unapređenju političkih odnosa\nSarajevo 19°C Četvrtak 02.07.\n16.05.2019 / 13:21 Politika - Predsjedavajući VM BIH\nPredsjedavajući Vijeća ministara BiH dr. Denis Zvizdić razgovarao je danas u Bukureštu sa potpredsjednicom Predstavničkog doma Parlamenta Rumunije Karmen Mihalcescu o unapređenju političkih odnosa i parlamentarne saradnje.\nTokom susreta istaknuto je da su bilateralni odnosi dobri i bez otvorenih pitanja i izražena spremnost da se saradnja intenzivira, dalje razvija i unaprijeđuje na obostranu korist, posebno kroz susrete zvaničnika na visokom nivou i multilateralnu saradnju kroz međunarodne organizacije i regionalne inicijative.\nPredsjedavajući Zvizdić je upoznao potpredsjednicu Predstavničkog doma Mihalcescu sa napretkom BiH na evropskom putu. Zahvalio se na podršci Rumunije euroatlantskim integracijama BiH i ponovio podršku BiH kandidaturi Rumunije za nestalnu članicu Vijeća sigurnosti UN-a.\nPotpredsjednica Predstavničkog doma Mihalcescu se zahvalila na podršci Bosne i Hercegovine i potvrdila podršku Rumunije euroatlantskim integracijama Bosne i Hercegovine.\nPredsjedavajući Zvizdić je istakao da je veoma važno što je Rumunija za vrijeme predsjedavanja Evropskim vijećem zadržala temu proširenja i integracije država Zapadnog Balkana na evropskoj agendi.


Rusi gomilaju rakete - Kazaljka\nNaslovna/Novo/Rusi gomilaju rakete\nRusi gomilaju rakete\nkazaljka Send an email 15.03.2019.\nRuske oružane snage bogatije su od 2012. godine za više od 200 interkontinentalnih balističkih raketa, i kopnenih i za podmornice.\nRuska vojska je u poslednjih nekoliko godina nabavila više od 1.000 novih aviona i hiljade tenkova s cilje da se modernizuje i spremnije odgovori na napetosti sa Zapadom, izjavio je danas ministar odbrane Sergej Šojgu.\nOn se pohvalio dostignućima vojske u proteklih šest godina, koliko se on nalazi na poziciji ministra odbrane, rekavši u parlamentu da su se oružane snage pretvorile u visoko mobilnu silu sposobnu da “projektuje silu na udaljene oblasti”, prenosi AP.\nSjenica - Orao lovi ribu u kanjonu Uvca


NIJE SE DUGO ČEKALO: Vojvodina donela EKSPRESNU odluku - Lalatovića MENJA bivši trener Zvezde! | Najnovije vesti - Srbija danas\n08.05.2021. • 08:13 Srbija Danas\nProslavljeni as na kraju sezone preuzima Rad.\nFudbaleri Vojvodine će u novu sezonu ući sa novim trenerom. Već smo pisali da je Nenad Lalatović u narednoj viđen na klupi Rada (pročitajte OVDE), a na "Karađorđu" su ekspresno reagovali i odmah pronašli zamenu treneru koji je Staroj dami u prethodnom ciklusu doneo Kup Srbije.\nZa sada je poznato da će Milan Kosanović ostati na mestu sportskog direktora, dok će Lalatovića na klupi Novosđana naslediti Slavoljub Đorđević, aktuelni šef stručnog štaba Radnika iz Surdulice.\nUpravni odbor Vojvodine zaseda u ponedeljak, a jedina tačka biće predlog sportskog direktora o porudužetku ugovora sa igračima i šefom stručnog štaba. Rukovodstvo starijeg novosadskog superligaša odlučilo je da promeni pristup građenju tima, pa će se u narednom periodu fokusirati na omladinsku školu.\nSurduličani igraju kao preporođeni pod palicom Đorđevića, koji je klub sa dna tabele doveo u sam vrh Superlige, Radnik je sa nekadašnjim defanzivcem Crvene zvezde stigao i do polufinala Kupa, ali su eliminisani upravo na Marakani.\nPodsetimo, Slavoljub Đorđević je u Surdulicu stigao iz Zvezdine omladinske škole, tada je Milan Kosanović bio asistent Vladanu Milojeviću, a njihova saradnja još tada je bila uspešna.\nFK Vojvodina FK Radnik Nenad Lalatović Slavoljub Đorđević


Nemačka najavila novi zakon o useljavanju radnika\nPrema podacima Savezne agencije za rad, u Nemačkoj je u junu bilo 730.802 slobodnih radnih mesta. Glavni cilj novog predizbornog programa koalicije CDU-CSU je otvaranje novih radnih mesta, podsticanje zapošljavanja i useljavanje stručnih radnika.\nZa zapošljavanje marginalizovanih grupa 170.000 evra\nEvropska unija i Vlada Švajcarske su obezbedili bespovratna sredstva za samozapošljavanje 28 ljudi, čije su ideje prepoznate kao najbolje u okviru projekta vrednog 170.000 evra.\nPosao u Nemačkoj: Deficit medicinskog osoblja, doktora, građevinaca i IT stručnjaka\nStopa nezaposlenosti u Nemačkoj se u junu zadržala na najnižem nivou od ujedinjenja zemlje 1990. godine, pokazali su zvanični podaci.\nPrihodi 100 najbogatijih građana u prošloj godini iznosili su od 40 do čak 220 miliona dinara na godišnjem nivou, a naisplativija zanimanja su menadžer, direktor i inženjer.\nStopa nezaposlenosti 14,6 odsto, što je za 1,6 odsto više nego na kraju prošle godine\nStopa nezaposlenosti u Srbiji u prvom kvartalu 2017. godine bila je 14,6 odsto i za 4,4 procentna poena manja je u odnosu na isti period prošle godine, saopštio je Republički zavod za statistiku (RSZ).\nNemačka u maju zabeležila najnižu nezaposlenost za četvrt veka\nStopa nezaposlenosti u Nemačkoj opala je u maju na 5,7 odsto, što je najniži nivo od ujedinjenja 1994. i potvrđuje stabilnost rasta najveće evropske ekonomije, navodi se u izveštaju Agencije za zapošljavanje.\nSrbija šesta u Evropi po broju novootvorenih radnih mesta\nSrbija je šesta zemlja u Evropi po broju novootvorenih radnih mesta proizašlih iz direktnih stranih investicija (SDI) u 2016. godini, saopštila je revizorsko – konsultantska kompanija “Ernest i Jang” (Ernst & Young -EY).\nOvo je potrebno za bolji privredni ambijent\nDualno obrazovanje u sektoru poljoprivrede i prehrambenoj industriji izuzetno važno za oblikovanje stručnih kadrova koji su potrebni tržištu.


Sinepleks donosi IMAX sa platnom veličine dva teniska terena - NOVA portal\nSinepleks donosi IMAX sa platnom veličine dva teniska terena\nFilm Autor:N117. Oct. 202013:09 > 13:26\nSinepleks (Cineplexx) uskoro otvara novi bioskop u tržnom centru "Galerija" u Beogradu na vodi, koji će gledaocima, kako ističu iz te kompanije, ponuditi najveće platno u multipleks bioskopu u regionu, ukupne površine 336 kvadratnih metara i dužine 24 metra, što je skoro dva puta veće od teniskog terena, kao i IMAX tehnologiju, koja bioskopsko iskustvo podiže na najviši mogući nivo.\nIMAX predstavlja potpuno jedinstven sistem, koji se sastoji od niza novih tehnologija, počev od IMAX kamere, filmskog formata, specijalnog projektora i na kraju same bioskopske sale, ističe se u saopštenju Sinepleksa.\nCineworld zbog korone zatvara sve bioskope u SAD i Britaniji\nZvučni performans posvećen Tesli u bioskopu “Balkan”\nKomedija “Vikend sa ćaletom” od 29. oktobra u bioskopima\n“Džinovsko platno i svi elementi IMAX tehnologije će postaviti nove standarde gledanja filmova kod nas, jer je ova tehnologija sinonim za kristalno čistu sliku, laserski precizan zvuk i poseban raspored sedišta u sali, koja je izgrađena prema specijalnim kriterijumima tako da je svako mesto najbolje”, poručuju iz ovog bioskopskog lanca.\nNajveći bioskop u Srbiji će zauzimati površinu od preko 4.000 kvadrata sa ukupno devet sala i više od 1.700 sedišta. U tri sale biće zastupljena ATMOS tehnologija i Real D Ultimate platno, a u ostalim JBL Sound Performance zvuk.\n“Sinepleks Galerija Belgrjed” će, kako se ističe, ponuditi i izuzetnu udobnost u vidu specijalnih sedišta – elektronskih sedišta (VIP deluxe), sofa, lovebox i ljubavnih sedišta. Po prvi put u Srbiji, u ovom bioskopu će biti postavljeni i automati za kupovinu ulaznica.\n“Uprkos trenutnim velikim gubicima uzrokovanim pandemijom, ograničenim poslovanjem sa umanjenim kapacitetima u salama i odsustvom velikih naslova u narednim mesecima, odlučili smo da nastavimo sa investiranjem. Srpska publika voli film i sa velikim uzbuđenjem ide u bioskope. Doživljaj koji bioskopi pružaju u velikoj meri se razlikuje od kućnog okruženja koje nude video platforme. Naš zadatak je da obezbedimo što bolje uslove za takvo iskustvo u modernim i dobro opremljenim bioskopima, bez obzira da li su ostvarenja nastala u lokalnoj-srpskoj i regionalnoj produkciji ili su nastala u različitim svetskim kinematografskim centrima”, izjavio je rukovodeći partner kompanije Kristof Papusek u intervjuu za Tanjug, a prenosi Sinepleks u saopštenju.


“Banjalučka desetka” 7. septembra – ASinfo Portal\n“Banjalučka desetka” 7. septembra\n“Banjalučka desetka” jedna je od najvećih i najznačajnijih regionalnih trka, a biće centralni događaj ovogodišnje manifestacije “Run&More Park”, koja se održava 7. septembra u parku “Mladen Stojanović” u Banjaluci.\nNjena dionica se trči kroz aleje i najatraktivnije dijelove najužeg centra grada, dok će start i cilj biti u parku. Drugo izdanje sportsko-zabavne manifestacije “Run&More Park” 7. i 8. septembra čini još nekoliko trka i dopunskih sadržaja.\n“5k Bizz Up Run” trka biće održana istog dana i u isto vrijeme kao i “Banjalučka desetka”. Staza ove noćne timske trke duga je pet kilometara, a trči se kroz centar Banjaluke u timovima koji broje najmanje tri, a najviše pet članova. Ovo je jedinstven izazov za kompanijske timove ili grupe najboljih prijatelja, a trčaće se u tri konkurencije: muškoj, ženskoj i mješovitoj”, kaže Goran Ćorić, direktor manifestacije “Run&More Park”.\nFonseka uspostavlja red u Romi, Hrvat precrtan!\nKopenhagen se pojačao za Zvezdu, stigao igrač sa dugogodišnjim premijerligaškim iskustvom!


Privredna komora FBiH: Gorući problem za građevinski sektor BiH u Njemačkoj - Zenicablog\nPrivredna komora FBiH: Gorući problem za građevinski sektor BiH u Njemačkoj – Predsjednik Privredne Komore Federacije Bosne i Hercegovine Mirsad Jašarspahić uputio je inicijativu Predsjedništvu BiH, Ministarstvu vanjske trgovine i ekonomskih odnosa BiH i Ministarstvu vanjskih poslova BiH u vezi potrebe rješavanja, kako su istakli, gorućeg problema sa kojim se suočava građevinski sektor Bosne i Hercegovine u Njemačkoj.\nKako su istakli iz Privredne komore FBiH, realizacija ugovorenih poslova u SR Njemačkoj, a na temelju Međudržavnog sporazuma između Bosne i Hercegovine i SR Njemačke je onemogućena iz razloga što je Ambasada SR Njemačke u Sarajevu zbog pojave korona virusa obustavila rad 17. marta 2020.godine, do daljnjeg, te poništila sve zakazane termine za izdavanje viza i obustavila izdavanje viza.\n“Privrednici se suočavaju sa problemima upućivanja ‘detaširanih’ uposlenika iz BiH u Njemačku jer nisu u mogućnosti osigurati radne vize. S obzirom na trenutna dešavanja vezana za pandemiju, popuštanjem restriktivnih mjera, očekivano je otvaranje Njemačke ambasade-ureda za vize, što bi omogućilo izdavanje radnih viza. Firme koje rade na osnovu detašmana bi na taj način bile u mogućnosti realizirati ugovorene poslove”, naveli su.\nNaglašavaju kako “osim što nisu u mogućnosti realizirati ugovorene poslove, firme odustaju od ugovaranja novih poslova što bi dalje dovelo u pitanje očuvanje ovog za našu privredu veoma značajnog međudržavnog sporazuma”.\n“Ugled i reference građevinske operative BiH, sticane od 1972. godine, dovedene su u pitanje. 2.000 radnih mjesta koje u ovom trenutku garantuje pomenuti međudržavni sporazum između država Bosne i Hercegovine i SR Njemačke, zbog nemogućnosti viziranja, su ugrožena, kao i više od 100 privrednih subjekata u kojima su ti radnici uposleni”, naglašeno je iz Privredne komore FBiH.\nU dokumentu mole da se nadležni obrate Saveznom ministarstvu rada u SR Njemačkoj i Ministarstvu vanjskih poslova u SR Njemačkoj sa inicijativom da se što prije omogući izdavanje viza u Ambasadi SR Njemačke u Sarajevu i time zaštiti međudržavni sporazum i obezbijedi da u skladu s odredbama istog, osigura nastavak nesmetanog rada.\n“Vjerujemo da ćete uvažavajući navedeno u što je moguće kraćem roku kontaktirati nadležne njemačke institucije i podržavajući ovu inicijativu osigurati i očuvanje ovog za našu privredu veoma značajnog međudržavnog sporazuma a time radna mjesta koja zavise od njegovog provođenja”, naglašeno je.\nTagovibih fbih građevinski sektor njemačka privreda privredna komora problemi sektor


BBC Novosti, 2. april 2007\n“Test reagovanja na ime“ kod beba može ukazati na autizamRutinska kontrola da bi se videlo da li bebe reaguju na izgovaranje svog imena u uzrastu od jedne godine može da pomogne u otkrivanju autizma, veruju američki stručnjaci.Autizam se obično dijagnostikuje u uzrastu deteta od tri ili četiri godine i simptomi su različiti. Roditelji autistične dece kažu kako su rano primetili ponašanje koje se odlikuje preteranim govorenjem koje se teško zaustavlja.Test “Reagovanja na ime” opisan u Arhivima pedijatrijske i adolescentne medicine izgleda postaje pomoć u ranoj dijagnostici.\nIstraživači su proučavali dve grupe beba – kontrolnu grupu i grupu dece za koju se smatra da su u povećanom riziku za autizam jer imaju starije srodnike koji imaju autizam.Sa navršenih 12 meseci starosti, svih 46 beba iz kontrolne grupe su prošle test pri prvom ili drugom pozivanju njihovog imena, dok je samo 86% od 101 'rizične' bebe prošlo test. Tim sa Univerziteta Kalifornija Dejvis, u Sakramentu je pratilo 46 “rizičnih” beba i 25 od njih je prohodalo do svog drugog rodjendana. Kod tri četvrtine “rizičnih” beba koje nisu prošle test uočeni su odredjeni razvojni problemi u starosti od dve godine. Kod dece kojima je kasnije dijagnostikovan autizam, polovina je pala na “testu reakcije na ime” u uzrastu od godinu dana a kod dece kod kojih je uočen neki oblik razvojnog zaostajanja, 39% nije prošlo ovaj test. Aparna Nadig je sa svojim kolegama probala ovaj test kod dece starosti šest meseci ali su uočili da je to prerani uzrast da bilo kakve značajnije rezultate.\nIstraživači su istakli ako se ovaj test koristi rutinski ne znači da on isključivo detektuje autizam – on samo ukazuje da odredjenom detetu treba posvetiti više pažnje i uraditi dodatne procene.Takodje, dete koje ne prodje test neće automatski imati autizam.Medjutim, dete koje konstantno “pada” na ispitu ima veću mogućnost da razvije neki nedostatak i treba ga uputiti na druge provere ili moguće rane intervencije. Judith Gould iz Nacionalnog udruženja za autizam kaže da postoji dobra evidencija o tome kako rana intervencija može da bude od pomoći. Ali istovremeno i upozorava: "To što beba ne reaguje na svoje ime ne znači automatski da ima autizam. Dijagnostičko ispitivanje autizma je metodično i sveobuhvatno, uzimajući u obzir raznolikost faktora kao što su kontakt očima, ukazivanje na nešto i pokazivanje."\nRazličite članke o istraživanju u oblasti autizma možete pročitati na http://news.bbc.co.uk/1/hi/health/6509469.stm


NoTra - Nafta jeftinija nego prošli tjedan, ali u FBiH i dalje dižu cijene goriva\nNafta jeftinija nego prošli tjedan, ali u FBiH i dalje dižu cijene goriva\nPOSKUPLJENJE OD 0,05 KM\nCijena barela sirove nafte tipa Brent danas je 64,53 američka dolara po barelu i niža je za 7,26 posto u odnosu na 15. ožujka, kada je bila 69,22 dolara, priopćeno je iz Federalnog ministarstva trgovine.\nUnatoč tome, maloprodajne cijene na nekim pumpama u FBiH i dalje rastu. U eOPC aplikaciji Ministarstva evidentirane su četiri nove obavijesti o promjeni cijena i marži na današnji dan. One se odnose na povećanje cijena naftnih derivata za 0,05 KM po litru.\n"U razddoblju od 1. do 22. ožujka došlo je do povećanja prosječne maloprodajne cijene za premium bezolovni benzin BMB 95- BAS EN 228 i za Dizel BAS EN 590 (10ppm) u iznosu od 0,07 KM po litru", objašnjavaju u Ministarstvu.


Poreski inspektori zatvorili prve objekte zbog neposedovanja novih e-fiskalnih kasa - Boom93\nPoreski inspektori zatvorili prve objekte zbog neposedovanja novih e-fiskalnih kasa\nPoreznici su privremeno - na 15 dana - zatvorili devet prodajnih objekata koji nisu imali nove fiskalne uređaje. Kako je u saopštenju navelo Ministarstvo finansija, terenske kontrole Poreske uprave počele su 5. maja u četiri grada.\n„Primena novog modela e-fiskalizacije postala je obavezna u Republici Srbiji od 1. maja, a na kraju prve nedelje primene ističemo da su obveznici pokazali odgovornost i na vreme prilagodili poslovanje ovom modelu. Naglašavamo i da novi sistem prikazuje da manji broj obveznika ne poštuje zakon i da ne evidentira promet preko elektronskog fiskalnog uređaja, te da je Poreska uprava u četvrtak 5. maja započela terenske kontrole, koje su utvrdile određene nepravilnosti“, saopštilo je Ministarstvo finansija.\nAnalizom rizika i obradom podataka iz novog sistema, Poreska uprava je, navodi se, odredila objekte za kontrolu u Beogradu, Novom Sadu, Kragujevcu i Nišu piše N1.\n„Inspektori Poreske uprave su na terenu utvrdili da određeni obveznici ne posluju u skladu sa Zakonom o fiskalizaciji i u skladu sa tim izrekli ukupno devet mera zatvaranja objekata, na 15 dana, zbog neposedovanja fiskalnog uređaja“, navodi ministarstvo.\nZabrana vršenja delatnosti se uvek prvi put izriče na 15 dana, objašnjava ministarstvo. Zatim, ukoliko se u roku od 24 meseca ponovo utvrdi nepravilnost onda na 90 dana, a ukoliko se nepravilnost još jednom ponovi – i na godinu dana.\n„U novom sistemu je primećeno da postoji, na primer, obveznik koji poseduje objekte na nekoliko desetina lokacija širom zemlje, da je uzeo subvencije koje je davala država, a da još uvek nije čak ni zatražio bezbednosni element, te da samim tim nema ni fiskalni uređaj, odnosno nije još ni započeo proces e-fiskalizacije“, ističe Ministarstvo finansija.\nU saopštenju se podseća da su obveznici imali šest meseci tranzicionog perioda da pređu na novi model, koji je trajao od 1. novembra 2021. godine do 30. aprila 2022. „Takođe, Ministarstvo finansija i Poreska uprava kontinuirano su apelovali na obveznike da što pre počnu da evidentiraju promet preko novog fiskalnog uređaja“, navodi se.\nE-fiskalizacija podrazumeva upotrebu novog hardverskog ili softverskog rešenja, a potrebno je da svi obveznici izdaju nove fiskalne račune sa QR kodom, kako bi radili u skladu sa Zakonom o fiskalizaciji.\n„Skeniranjem QR koda kupci, odnosno korisnici usluga, mogu da provere da li je račun izdat u skladu sa zakonom, a uspostavljaju i vezu sa Poreskom upravom, te dobijaju informacije da li je njihov račun original, da li je prosleđen u Poresku upravu ili ne. Pozivamo građane da skeniraju račune i da na taj način pomognu državi u borbi protiv sive ekonomije“, poručuju iz Ministarstva finansija.\nOznakeE - fiskalizacija kazna poreski inspektori Srbija\nOd danas do ponedeljka ujutro za saobraćaj zatvoren centar Požarevca\nPožarevljanin u Švedskoj: Izradio bicikl od bambusa, radi unikate od kože


Najmanje 200 ljudi zarazilo se virusom korona nakon što je 20. jula na aerodromu otkriven prvi slučaj zaraze u Nandžingu.\nSvi letovi iz Nandžinga biće suspendovani do 11. avgusta, piše list "Global tajms", pozivajući se na neimenovani izvor.\nZvaničnici su used kritika započeli testiranje stanovništva u gradu, a "Sinhua" javlja da će biti testirano svih 9,3 miliona stanovnika grada, uključujući posetioce.\nZvaničnici veruju da je novi talas epidemije povezan sa delta sojem virusa korona i da se raširio dalje zbog toga što je otkriven na prometnom aerodromu, prenio je Bi-Bi-Si.\nTestiranjem je utvrđeno da se zaraza proširila na najmanje 13 gradova, uključujući Čengdu i Peking.\n"Global tajms", međutim, napominje da se veruje da je novi talas u ranoj fazi i da se može dovesti pod kontrolu.


Izveštaj Evropske komisije o Srbiji: Korak napred, dva nazad\n07 oktobar, 2020\nAnaliza izveštaja Evropske komisije o napretku Srbije\nOvogodišnji izveštaj Evropske komisije o napretku Srbije je najoštriji i najeksplicitniji do sada, i mogao bi da se spakuje u naslov - korak napred, nazad dva, slažu se u kometarima o juče objavljenom dokumentu sagovornici Glasa Amerike.\nČini se da u tom tefteru EU o napretku Srbije svaki plus koji je zabeležen vuče jedan ili dva ozbiljna minusa za sobom, kaže novinar NIN-a Stefan Slavković i dodaje da pohvale koje se uglavnom tiču ekonomskih pitanja nisu dovoljno velike da Srbija zabeleži ocenu koja bi prešla 3,03 od mogućih pet.\n"Ako imate zarobljene medije, zarobljeno pravosuđe, nemate borbu protiv korupcije, protiv organizovanog kriminala, nemate ni legitiman ni izborni proces, a onda završite i sa strukturom parlamenta kakve je trenutna, gde smo takođe dobili pokudu – rečeno je da parlament ne odražava de facto pluralizam koji je prisutan, kako bi odražavao s obzirom na okolnosti u kojima su se izbori, pa čak i bojkot sprovodili", kaže Slavković za Glas Amerike.\nEK: Napredak Srbije delimičan, najslabije u izbornom procesu i pravosuđu\nDirektor Instituta za evropske poslove Naim Leo Beširi ukazuje da je u ovogodišnjem Izveštaju 70 odsto teksta prepisano od prošle godine, što po njegovom mišljenju govori o tome da Srbija nije ništa uradila. Ne postoji ni jedna jedina stvar koju EU traži od Srbije, a da to građani Srbije ne traže od svoje vlade, ističe Beširi u razgovoru za Glas Amerike.\nBešiti ukazuje da je Ana Brnabić, mandatrka za sastav nove vlade Srbije, najmanje uradila za evropski proces Srbije.\n"Šta više, određeni potezi koje vlada kreirala, pre svega ministarke pravde, je Srbiju stavljala unazad. Pitanje medija jeste bilo pitanje i 2008-2007. godine, ali ne uvom obimu. Dakle ne ovoliko crveno zabeleženo, da vi morate da kontrolišete sav narativ u društvu, a da vam se u udarnom dnevniku RTS na dan objavljivanja izveštaja ta informacija nađe u desetom minutu", kaže Beširi.\nFabrici: Mediji su demokratija\nGovoreći o kritikama izrečenim na račun izbornog procesa, Slavković ističe da se one teško tumačiti ukoliko se uzmu u obzir i kritike izrečene na račun medijskog plana.\n"Brojni mediji, na osnovu lokalnih medijskih konkursa dobijaju budžetske dotacije i budžetska finansiranja koja potom služe kao neka vrsta ekonomskog uslovljavanja samih medija da određenim, favorizovanim političkim akterima daju više prostora. Ako imate na taj način zarobljene medije, onda imate i situaciju u kojoj je nemoguće doneti informisanu odluku o tome za koga želite da glasate", objašnjava novinar NIN-a.\nU tom medijsko-izbornom kontekstu Beširi primećuje da je Evropska komisije ispratila i dešavanja oko Telekoma Srbije.\n"Posle intervencije Telekoma Srbije u kupovini, neposredno ili posredno u kupovini dve televizije sa nacionalnom frekvencijom, vi zapravo imate situaciju da su svih pet televizija sa nacionalnom frekvencijom pod direktnim uticajem izvršne vlasti. To je i te kako primećeno u Briselu i dovedeno u vezu sa izbornim procesom, iz prostog razloga zato što je vlast počela da tretira medije koji drugačije izveštavaju ili objektivnije izveštavaju kao opoziciju, a istovremeno i civilni sektor koji upućuje kritike upravo ove koje je sama EK navela u izveštaju, taj državni aparat tretira i civilni sektor kao jednu vrstu opozicije", smatra Slavković.\nEU i dalje najveći trgovinski partner Srbije\nVlast nije spremna za dijalog ocenjuje sagovornik Glas Amerike i ističe da Evropska unija u ovom izveštaju kaže ono što građani Srbije žive i što znaju - a to je da parlament nije radio ništa u poslednje tri godine, da ne postoji ni kultura dijaloga, ni način usvajanja zakona.\n"Sa druge strane izveštaj kaže da postoji ozbiljna zabrinutost, već nekoliko godina, kada je u pitanju reforma pravosuđa, odnosno da je neophodno promeniti Ustav, pa makar da formalno sudstvo više nije direktno zavisno od političara, što je samo jedan korak u osposobljavanju sudstva. Kada kažemo sudstvo mislimo i na tužilaštvo i na sudove, ali i na policiju u određenoj meri koja prikuplja dokaze i koja sprovodi osumnjičene. Dakle prosto u tom celom procesu mora da dođe do značajnih promena, da političari prestanu da utiču na odluke koje se donose", nastavlja Beširi.\nIstraživanje o korupciji: Srbija se kreće u pogrešnom smeru\nOn ukazuje da je Izveštaj Evropske komisije je prilično oštar i u ocenama poglavlja 35 i odnosima sa Prištinom, kao i poglavlja 31 o spoljnoj politici.\n"Prva stvar da EU primećuje intenzivne diplomatske odnose Srbije sa SAD, Rusijom, Kinom. Ali se istovremeno upućuje jedna oštrija kritika nego što je uobičajeno kada je u pitanju slaganje Srbije sa spoljnom, odbrambenog i bezbednosnom politikom EU. Naglašava se da je loša stvar što Srbija samo u 60% deklaracija se složila sa deklaracijama visokog predstavnika EU, što je najniže u regionu", ističe Beširi.\nNa kraju, po mišljenju Stefana Slavkovića, može se uspostaviti uzročno-posledična veza kritika u Izveštaju EK i slabog napretka Srbije u procesu priključivanja EU. U tom kontekstu, može se postaviti i pitanje odgovornosti samog Brisela za situaciju u Srbiji.\n"Brisel je čini mi se žrtvovao godinama unazad u svojim izveštajima i u svojim politikama i odlukama, i u komunikaciji sa lokalnim liderima, žrtvovao je vladavinu prava, žrtvovao je medijske slobode, žrtvovao je etnička, manjinska, ljudska, građanska, radna prava itd, žrtvovao ih je - zarad stabilnosti", ukazuje Slavković.\nAnalitičar Evropskog parlamenta: Srbija ide ka autoritarizmu?\nPodsećamo u svom najnovijem izveštaju - Evropska komisija ukazala je da Srbija nije napravila nikakav napredak na polju izbornog procesa i pravosudnog sistema, dok je umereni napredak registrovan kada je u pitanju borba protiv korupcije (strukturne reforme i saradnja između agencija) i reforma javne administracije.\nVogel: Za Srbiju i CG korisnije da evrointegracije nastave po starom\nNorveška i EU doniraju pomoć Srbiji\nEU otvara granice: Srbija i Crna Gora na spisku, SAD isključene\nAutorka izveštaja o kineskom uticaju u Srbiji: Kad se zajmovi predstavljaju kao investicije\nHodžis: Srbija i Kosovo - ostvaren napredak, kraj nije na vidiku\nVilson za Glas Amerike: Vučić sprema javnost za teške odluke\nMetju Palmer: Brinemo zbog aktuelnih trendova u Srbiji\nPredstavnici Srbije i Kosova u četvrtak i petak u Beloj kući\n"Prvi put razgovarano o aranžmanima u okviru puta ka sveobuhvatnom sporazumu"\nHodžis: Srbija pokazala da može da se odupre pritiscima kada to želi